Sa njim znamo na čemu smo – Adizes Southeast Europe\nHome/Adizes SEE Novosti/Adizes SEE Novosti 2/Sa njim znamo na čemu smo\nKljučna osoba u celokupnom procesu prenosa poslovanja sa jedne generacije na drugu jeste osnivač. Bez njegove odluke i njegovog potpunog uključivanja u ovaj proces nemoguće su pripreme kompanija i pripreme porodica. Bez njegovog pravilnog pristupa celom procesu tranzicije sa prve na drugu generaciju i podrške neizvesna je priprema naslednika. Uz učešće u ove tri pripreme, osnivač mora da radi i na svojoj pripremi a ona se paradoksalno ogleda u tome da on jednog dana više ne radi ono što je radio ceo život. Njegova priprema se ogleda u tome da, kad po željenom scenariju profesionalizovanu kompaniju preuzme pripremljen naslednik, on bude spreman da to sve, ne samo dozvoli, već i podrži.\nUz svu sopstvenu muku i dileme oko povlačenja nadovezuje se i to da osnivač, ozbiljnu podršku da se povuče sa operativnog rada u firmi, ima samo od naslednika. Neretko tu podršku sa razlogom i doživljava kao pritisak jer se ne iskazuje uvek na pravi način. Po pravilu podrška od svih ostalih koji ga okružuju – zaposlenih, poslovnih partnera pa i supružnika – izostaje.\nIzostanak podrške od zaposlenih\nMnogi teoretičari porodičnih kompanija ističu kako se one od drugih razlikuju i po većem stepenu lojalnosti i posvećenosti zaposlenih. Na osnovu mog iskustva, bio bih ovde malo tačniji i precizniji i rekao bih da se ne radi o lojalnosti zaposlenih prema kompaniji već lojalnosti prema osnivaču. Osnivač je, kod dobrovoljaca pogotovo, a i kod prvopozivaca otelotvorenje kompanije. Sem emotivnog odnosa kod zaposlenih prisutan je i praktičan aspekt – sa osnivačem su proveli desetine godina i znaju na čemu su, znaju da i kad plane da će da „ga prođe“, imaju i sa njim odavno „definisane“ dogovore oko plata, malih sitnih beneficija koje njima puno znače… Sve ovo dovodi do toga da kod zaposlenih postoji realan strah od promene i pokušavaju na direktan ili indirektan način da mu pošalju signal „da još malo ostane“.\nIzostanak podrške od poslovnih partnera\nSlično kao i zaposleni, i poslovni partneri imaju i emotivne (u manjoj meri) i racionalne (u većoj meri) razloge da saradnja sa osnivačima i vlasnicima kompanija što duže potraje. Jaka su sećanja kod njih na davne dane kad su se upoznali i na mnoge noći u kafanama kada su dobre poslove proslavljali. A još jače saznanje da su jedni druge ispomagali i da je on i dan danas spreman da zbog njih prekrši politiku naplate potraživanja ili da izgovori „Ma daj im robu, oni su naši stari klijenti. Kad je on meni onaj kamion pustio ti si se još u pesku igrao.“ Dolazak novih menadžerski opismenjenih naslednika u profesionalizovanu kompaniju ostavlja malo nade da će saradnja biti na istim principima kao ranije.\nIzostanak podrške od supruge\nDa li i jedna pametna žena može da poželi svakodnevno i celodnevno društvo čoveka koji je jako malo vremena provodio u kući i ceo život je naučio da nekom izdaje zadatke i koji ima veliku potrebu da izvršenje istih prokomentariše? Ako prestane da odlazi u firmu, opravdan je strah kod supruge da mu ništa drugo i ne preostaje nego da zapoveda šta i kako treba kuvati i da se bavi detaljima kao što je to voleo ceo svoj radni vek, pa da sada sasvim ozbiljno primeti da je puno soli stavila u salatu. Ceo život su supruge osnivača provele pored njega a ne sa njim, organizovale i postavile svoj ritam i života, i one koje su mudre svesne su da je najmanje po njih pametno da se menja uspostavljena dinamika.\nBoris Vukić, partner Adizes SEE,\nU toku je upis JEDANAESTE generacije Adizes Leadership Programa, koji počinje sa radom 18. oktobra.


Švedski startap Klarna vredi preko 45 milijardi $, sada je druga najvrednija fintech kompanija na svetu\nStripe i dalje najvrednija fintech kompanija sa procenjenom vrednošću od 95 milijardi dolara.\nŠvedski startap Klarna, koji pruža usluge digitalnog plaćanja, uzeo je novu investiciju od 639 miliona dolara i sada se vrednuje na 45,6 milijardi dolara. Novom rundom finansiranja Klarna je postala druga najvrednija fintech kompanija na svetu, a sada iz startapa kažu da će novac iskoristiti za širenje u SAD-u, gde imaju više od 18 miliona korisnika.\nRundu finansiranja vodio je SoftBank Vision Fund 2, a učestvovali su i Adit Ventures, Honeycomb Asset Management i WestCap Group. Među prethodnim investitorima nalaze se i Sequoia Capital, SilverLake, Dragoneer i Ant Group.\nKlarna omogućava kupcima da plaćaju proizvode kupljene onlajn kasnije tokom meseca ili na rate, efektivno im dajući beskamatni zajam. Za preuzimanje ovog kreditnog rizika, startap naplaćuje maloprodajnicima svaki put kada se njihove usluge koriste. Trgovci vole ovu uslugu jer smatraju da podstiče kupce da kupuju preko Interneta.\nKlarna je retka među evropskim fintech kompanijama jer je uglavnom bila profitabilna od svog osnivanja 2005. godine, sa izuzetkom iz 2019. godine kada je imala gubitak od 93 miliona dolara, uglavnom zbog tadašnjih izazova na američkom tržištu. Kompanija je zabeležila značajan rast tokom pandemije kada se onlajn trgovina povećala, a investitori smatraju da je to trend koji će se nastaviti. O potencijalu fintech-a u Evropi svedoči i Litvanija, gde je do kraja 2020. godine bilo 230 registrovanih i licenciranih fintech kompanija. Imajući u vidu da ih je 2014. bilo svega 55, to znači da je tamo ovaj sektor za samo šest godina porastao 320 odsto.


Posao dostavljača hrane plaćen 800 evra, a Beograđani neće da ga rade\n27. novembar, 21:38\nOVAJ POSAO JE PLAĆEN 800 EVRA, A BEOGRAĐANI NEĆE DA GA RADE: Radnu snagu uvozimo iz Uzbekistana, Ukrajine i komšiluka! 54 Podeli Podeli na facebook Podeli na twitter Podeli na viber Pošalji na mail\nOgroman problem je nedostatka radne snege za ovo radno mesto u Srbiji.\nU poslednje dve godine tokom pandemije koronavirusa posao dostavljača hrane doživeo je ekspanziju.Iako u Beogradu mogu mesečno da zarade oko 800 evra, za ovaj posao nema mnogo zainteresovanih pa su poslodavci radnu snagu potražili van granica naše zemlje. Tako su se u Beogradu našli Uzbekistanci koji rade kao dostavljači hrane. Na oglase se javljaju i Ukrajinci, Makedonci i ljudi iz BiH, kaže osnivač službe za dostavu Stefan Šurlan.\nISPLATIV POSAO |\nISPOVEST DOSTAVLJAČA HRANE: Može da se zaradi i do 200.000, radiš kad hoćeš, bakšiš je OK, ali NIJE SVE TAKO SJAJNO\n"Radeći ovaj posao u Srbiji, iznenadio sam se jer imamo situaciju da posla ima na sve strane, posebno su vozači deficitarno zanimanje. Našim vozačima je potrebno da imaju B kategoriju ili čak da voze na električnim biciklima, a zamislite kako je tek onima koji traže vozače C kategorije", naglašava osnivač službe za dostavu.\n"Odlučili smo da uvezemo radnu snagu i to smo uradili sa Uzbekistancima. Oni pričaju ruski i lakše im je da nauče srpski jezik. To je država gde ima 36 miliona ljudi, sada su u tranziciji i veoma su dobra radna snaga. Bilo je mišljenja da se neće snaći. Sve jake države za jednostavnije poslove imaju dosta ispomoći u stranoj radnoj snazi i mislim da će to i kod nas biti normalna pojava", ističe Stefan Šurlan.\n"Dostavljači sa punim radnim vremenom i sa sopstvenim vozilom, ako im firma refundira gorivo, mogu u Beogradu mesečno da zarade oko 800 evra i više", kaže Šurlan i dodaje da ako dostavljač vozi na drugom prevoznom sredstvu na kojem je sporiji ili vozi manje sati, tada su plate od 500 evra.\n"Nama i Uzbekistanci imaju platu 500 evra i mi im plaćamo smeštaj", naglašava Stefan Šurlan.\n"U odnosu na period pre korone, gledajući koliko jedan dostavljač ima dostava po satu, mogu da kažem da je posao dvostruko povećan. Verujem da će tako ostati i posle korone. Moderno vreme donosi manje vremena za kuvanje i borimo se da sve Beograđane i građane u ostalim gradovima uslužimo, jer je između 13 i 15 časova najveća potražnja", kaže Šurlan.\n"Ako znamo da prosečno jedan dostavljač u gradu pređe 100-120 kilometara, sva ova prevozna sredstva zadovoljavaju njegove potrebe", naglašava Stefan Šurlan.\nMONDO je i ranije pisao da je velika potražnja za dostavljačima u Beogradu. Marko N. dostavljač Wolta je tada ispričao kako je "namirisao" dobru zaradu, napustio stari posao i počeo da radi kao dostavljač hrane.\n"Upoznao sam veliki broj ljudi koji radi dostavu, koji su pre toga bili konobari, šankeri, ugostitelji. To je prilika za zaradu, dok se njihov posao ne stabilizuje i ne vrati na staro. Neki su radili u firmama koje su sada ugašene ili rade manjim obimom posla, pa im je ovo dodatni posao. Ima mnogo studenata koji rade honorarno, nekoliko sati dnevno. Najviše ima nas srednjih godina, tu su oni od po 20, a ima i ljudi od 60 godina koji rade kao dostavljači i zarađuju", kaže Marko.\n"Zarada direktno zavisi od toga koliko radiš i koliko narudžbina imaš tokom dana. Ja sam od onih koji žive od ovog posla, radim od osam do 10 sati i zarađujem oko 100.000 do 130.000 hiljada dinara mesečno. Koliko radiš, toliko zaradiš, ali da kažemo da je za honorarni, minimalni rad zarada oko 30.000 dinara, dok je ako radite 15 sati dnevno, maksimalna zarada oko 200.000 dinara. Naravno, taj tempo malo njih izdrži, ali je moguće", kaže Marko.\nzarada posao hrana


Predstava „Zla žena“ ponovo osvojila publiku | Palelive.com\nPočetna Regija Istočno Sarajevo Predstava „Zla žena“ ponovo osvojila publiku\nPredstava „Zla žena“ ponovo osvojila publiku\nISTOČNO SARAJEVO – Amaterski dramski studio Matične biblioteke Istočno Sarajevo izveo je u Kulturnom centru Istočno Novo Sarajevo prvu reprizu predstave „Zla žena“ u režiji teatrologa Zorana Todorovića.\nTodorović, koji je izvršio adaptaciju originalnog komada čuvenog Jovana Sterije Popovića, rekao je Srni da je zadovoljan onim što je sinoć prikazano mnogobrojnoj publici koja je imala samo riječi hvale za ono što su vidjeli.\n„Predstava je malo prilagođena našem vremenu, dok su odjeća i ambijent zadržani kao s početka dvadesetog vijeka. Predstava je zadovoljila i publiku i mene kao reditelja. Čak mislim da je za nijansu bila bolja i kvalitetnija nego na premijeri 3. marta“, rekao je Todorović.\nOn je naglasio da je predstava imala humanitarni karakter – ulaz je bio besplatan, a posjetioci su mogli da ostave dobrovoljni prilog volonterima opštinskih odbora Crvenog krsta Istočno Novo Sarajevo i Istočna Ilidža.\nTodorović, koji vodi Amaterski dramski studio, kaže da je studio nastao zahvaljujući saradnji između studija „Teatrolog“, čiji je on osnivač i Matične biblioteke.\nOn kaže da dosta članova dramskog studija pohađa časove u studiju „Teatrolog“, te izrazio nadu da će za koju godinu to biti pravi dramski studio, bez prefiksa „amaterski“.\nIako ovaj dramski studio ima pozive za gostovanje iz mnogih mjesta u okolini Istočnog Sarajeva, Todorović navodi da njihov odziv zavisi od finansijske podrške Grada, pa i opštine Istočna Ilidža, koja je do sada izostala.\n„Do sada je jedina i čvrsta podrška bila od zaposlenih u Matičnoj biblioteci, a posebno direktora Nataše Trifković. Kada je riječ o podršci Grada Istočno Sarajevo, mislim da oni čekaju da se mi dokažemo, što je i normalno. Sada kada smo pokazali da nije slučajnost ovo što smo postigli do sada, nadamo se da će nam na neki način pomoći u realizaciji izvođenja i učešća na nekim festivalima“, istakao je Todorović.\nBibliotekar Slađana Bratić izrazila je zadovoljstvo što je saradnjom Matične biblioteke sa Studiom „Teatrolog“ uveden novi sadržaj, kojim su okupili mlade ljude koji žele da stvaraju i bave se kreativnim radom i tako poboljšaju kulturni život u gradu.\n„Nadamo se da će predstava `Zla žena` doživjeti još mnogo izvođenja, ne samo u Istočnom Sarajevu. Želimo da ovaj naš kulturni proizvod razmjenjujemo i sa drugim gradovima u Republici Srpskoj i na taj način da stvaramo zajednicu mladih ljudi koji će stvoriti bolji kulturni život u lokalnim sredinama“, izjavila je Bratićeva.\nOna je potvrdila da će saradnja sa Studiom „Teatrolog“ biti nastavljena kako bi obogatili kulturni sadržaj u ovom gradu i mladim ljudima pokazali da imaju razlog da se bave kulturom.\nPrethodni članakRomanija planinare počastila zimskom idilom\nNaredni članakDžudisti „Romanije“ uspješni na Prvenstvu BiH u Novoj Bili


'Danas smo dobili 86 miliona evra bespovratne pomoći EU' VIDEO\nIzvor: B92, 23.Apr.2021, 12:43\n"Danas smo dobili 86 miliona evra bespovratne pomoći EU" VIDEO\nBeograd -- Predsednik Srbije Aleksandar Vučić prisustvovao je danas potpisivanju Finansijskog sporazuma za drugi deo Akcionog IPA programa za 2020. godinu.\nU Palati ''Srbija'' sporazum su potpisali ministarka za evropske integracije Jadranka Joksimović i šef Delegacije Evropske unije u Srbiji ambasador Sem Fabrici.\n"Danas smo dobili 86 miliona evra bespovratne pomoći Evropske unije", rekao je tom prilikom predsednik Srbije Aleksandar Vučić. "Beskrajno hvala Briselu i građanima EU, mogli su to da potroše na bilo šta u svojim zemljama", kazao je.\n"Ovde je reč o sredstvima koja se namenski troše, na projekte koji su unapred dogovoreni", objasnio je Vučić.\nVučić je dodao da su projekti...


Naslovnica Bosna PRESS GRAS traži povećanje cijena karata za studente i penzionere\nKJKP GRAS od Ministarstva saobraćaja KS traži povećanje cijena mjesečnih karata osobama kojima Kanton plaća subvenciju. Riječ je o kategorijama poput studenata, nezaposlenih, učenika, penzionera i drugih, ali povećanje bi išlo na teret budžeta.\nU prijedlogu ističu kako cijene nisu usklađene s ulaznim troškovima bitnim za funkcionisanje preduzeća više od 10 godina. Zatražili su da se subvencije povećaju za 11,6 posto, naglašavajući kako je u evropskim zemljama učešće subvencije između 40 i 60 posto. Prijedlog je poslan još 6. decembra, ali još nisu dobili odgovor, navodi se u izvještaju ovog preduzeća.\nKada je riječ o prihodima ovog preduzeća, u izvještaju se navodi kako su u januaru ove godine od prodaje pojedinačnih i mjesečnih karata te subvencije ostvarili prihod od 1,8 miliona KM.\nIz KJKP GRAS naglasili su kako je stavljanjem van snage Uredbe o načinu ostvarivanja prava na naknadu za prijevoz na posao i s posla uposlenika u javnim institucijama, fondovima i javnim preduzećima čiji je osnivač KS, prihod umanjen za milion KM.\nIako se obnavlja, vozni park nije u idealnom stanju. U izvještaju se može vidjeti kako od ukupnog broja vozila koja imaju, u funkciji bude dosta manje zbog neispravnosti. Tako je u januaru u prosjeku saobraćalo 38 tramvaja od postojećih 73, 20 trolejbusa od postojećih 40, 83 autobusa od ukupno 142 i 11 minibusa od 30.


Sjeverokorejanac, ali sa zapadnom dušom, 29/1/03 - 2003-01-29\nNoseći parole poput: Budi na oprezu, arogantna Ameriko! i Nećemo da gledamo film koji raspaljuje ratnu krizu u Koreji!, okupljeni demonstranti traže skidanje sa repertoara najnovijeg filma o Agentu 007, u kojem James Bond ponovo spašava svijet, ovaj put od jednog sjevernokorejskog oficira - megalomanijaka. Sjeverna Koreja, čiji je lider Kim Jong Il veliki ljubitelj filmova, a posebno Jamesa Bonda, zvanično je ovaj film osudila kao prljavi dokaz neprijateljskih američkih nakana prema njihovoj zemlji. Lider protesta u Seoulu, Min Kyeong Woo:\nAmerički holivudski filmovi uvijek kao glavnog negativca, odnosno zločinca imaju nekoga iz druge zemlje. Iz Sovjetskog Saveza tokom Hladnog rata, pa muslimane odmah nakon toga i sad su izabrali Sjevernokorejance.\nOvi protesti su dobrim dijelom urodili plodom i film je ranije povučen iz prikazivanja u 10 od ukupno 50 bioskopa u Seoulu. Ali, na drugoj strani je briga za profit i predstavnik kompanije 20 Century Fox u Seoulu nastoji da umiri strasti - pozivajući se na umjetnost.\nJESSE LEE : Gledati na ovaj film sa političkog stanovišta predstavlja opterećenje i ometa uživanje u filmu.\nU medjuvremenu, promovirajući ovaj film u Japanu, reditelj Lee Tamahori, nastoji da odbrani svoju viziju - objašnjavajući da je scenario za film napisan mnogo ranije nego što se otvorila ova aktuelna nuklearna kriza povlačenjem Sjeverne Koreje iz Sprazuma o nuklearnom ne-naoružavanju.\nLEE : Treba upamtiti da je zločinac u mom filmu Sjevernokorejanac, ali da neki drugi Sjevernokorejanac nije zločinac sam po sebi. Ovaj zločinac iz filma je školovan na zapadu, voli brza kola, žene i ima sve ostale zapadne poroke... Osim toga, glas razuma u ovom filmu predstavlja njegov otac, koji je Sjevernokorejski general i koji tokom cijelog filma nastoji da svog sina uvjeri da će to što on radi izazvati haos - kaže reditelj Tamahori.


SPORT NA TV: Spektakl u Areni uz nadu u dobre vesti iz Moskve - Evroliga, Košarka, Zimski sportovi\nHotSport»Evroliga, Košarka, Zimski sportovi»SPORT NA TV: Spektakl u Areni uz nadu u dobre vesti iz Moskve\nSPORT NA TV: Spektakl u Areni uz nadu u dobre vesti iz Moskve\nStrahinja Nikolić| 2017-03-22T08:53:13+00:00\t22. mar 2017. 8:51|0 komentara|HotSport\nŠto se sportskog programa danas tiče, fudbala nema, ali će zato u Evroligi biti i više nego dosta uzbuđenja.\nSPORT NA TV: Mondijalska žurka na najvišem nivou &...\nProgram otvara duel između CSKA i Darušafake na trećem programu Sport kluba (17h). Ukoliko bi CSKA trijumfovao nad ekipom iz Turske, Crvena zvezda bi praktično došla na korak od plasmana u top 8.\nNakon njega, sledi za nas najvažniji duel, u kom Crvena zvezda od 19 časova u „Kombank“ areni dočekuje Olimpijakos. Da je pred Zvezdom veoma težak zadatak govori i činjenica da nikada crveno-beli iz Beograda nisu savladali atinske crveno-bele. No, ukoliko CSKA savlada Darušafaku, a Zvezda odnese pobedu nad Olimpijakosom, biće crveno-belima dovoljna još jedna pobeda do kraja takmičenja, ili još jedan poraz turske ekipe, kako bi i definitivno obezbedili mesto među osam najboljih.\nTakođe, nastavlja se i takmičenje u FIBA Ligi šampiona, gde Monako dočekuje Dinamo Sasari, a ljubitelji hokeja mogu noćas od 23:45 da uživaju u duelu između Toronta i Kolumbusa, u okviru NHL lige.


"Moja uspešna borba sa dijabetesom tipa 2" - Mali oglasi\nPočetna » Knjige, časopisi, strip » Knjige » “Moja uspešna borba sa dijabetesom tipa 2”\n“Moja uspešna borba sa dijabetesom tipa 2”\nObjavljeno: 11/12/2017 16:48\nAutor ovog priručnika, je znanjem iz oblasti ishrane najpre pomogao sebi u dobroj regulaciji dijabetisa tipa 2, tako da je dao potrebne informacije, podatke i savete o uticaju hrane, lekovitog bilja, čajeva i fizičke aktivnosti. Ukoliko želite da držite dijabetes pod kontrolom,sposobnosti hrane su veoma velike, kako u prevenciji i lečenju, tako i pogoršanju bolesti, te ih zato treba poznavati. Svaki čovek koji boluje od dijabetesa, mora biti na prvom mestu sam svoj doktor.\nNačin ishrane je jedini i odlučujići činilac zdravlja koiji je potpuno pod vašim nadzorom, samo vi odredjujete šta će ući u vaša usta i stomak a šta neće. Šteta je propustiti tako dobro priliku da se utiče na svoje zdravlje.\nNastanak ove knjige bila je misao “Ako mogu da pomognem ljudima, uradiću to tako, što ću im pružiti priliku da pomognu sami sebi”\nKnjiga o lečenju dijabetesa\nListing ID: 5795a2ea8a64ab00\nObjavio: Sladjan Momcilovic\nOstali oglasi od Sladjan Momcilovic\nPoslednji oglasi od Sladjan Momcilovic »


Restruktura – siguran izlaz » Još jedna predizborna obećanja\nJoš jedna predizborna obećanja\nIzbori 2016. je mesto na kome ćemo pratiti predizborna obećanja stranaka (izbornih lista) koje učestvuju na aktuelnim parlamentarnim izborima. Na osnovu prikupljenih obećanja u narednom periodu analiziraćemo da li reforme koje buduća Vlada bude sprovodila vode ka ostvarenju onoga što su partije obećavale tokom kampanje, ali i u svojim programima.\nTokom izborne kampanje pratićemo koalicije okupljene oko Srpske napredne stranke, Demokratske stranke, Socijalističke partije Srbije, kao i koaliciju Socijaldemokratske stranke i Liberalno demokratske partije, koaliciju Demokratske stranke Srbije i Srpskog pokreta Dveri i Srpsku radikalnu stranku.\nSveobuhvatnu izbornu ponudu političkih stranaka pogledajte u našem tekstu.\nIzborna lista “Aleksandar Vučić – Srbija pobeđuje” nalazi se pod rednim brojem 1. U kampanji SNS-a dominiraju obećanja koja se odnose na privlačenje investicija, otvaranje novih radnih mesta, izgradnju puteva, kao i realizaciju drugih infrastrukturnih projekata. SNS je jedan od retkih učesnika izbora koji je objavio zaokružen predizborni program pod nazivom Srbija 2020. Kao strateške oblasti ovaj program određuje industriju i poljoprivredu, a kao ključni fokus iskorenjivanje siromaštva i dostizanje evropskog životnog standarda građana. Kao četiri prioritetne oblasti ovaj program određuje nova radna mesta, obrazovanje, zdravstvo i vladavinu prava.\nKampanja koalicije okupljene oko Demokratske stranke otpočela je sloganom “Dostojanstvo ti niko ne sme oduzeti”, da bi vremenom izborni slogan “Za vraćanje plata i penzija” postao okosnica kampanje. Izborni program koalicija Za pravednu Srbiju nosi naziv Novi dnevni red za Srbiju: Za slobodu, dostojanstvo i ravnopravno, protiv siromaštva. Koalicija pod rednim brojem 2 svoja ističe da će se zalagati za dinamičnu tržišnu privreda, jaku socijalnu državu, efikasnu javnu upravu u službi građana i vladavinu prava.\nNajjači adut Srpske radikalne stranke predstavlja njen lider Vojislav Šešelj koji kampanju svoje stranke vodi prvi put nakon parlamentarnih izbora održanih u decembru 2000. godine. SRS na izborima nastupa samostalno sa izbornom listom pod nazivom Dr Vojislav Šešelj – Srpska radikalna stranka koja se nalazi pod rednim brojem 4. Iako su najavili da će u kampanji građanima predstaviti svoj program koji se sastoji “isključivo od konkrenih rešenja i predloga za pokretanje privrede, otvaranje novih radnih mesta i dovođenje novih investicija”, među temama kojima se radikali bave dominira pitanje spoljno-političke orijentacije zemlje.. Proces evropskih integracija radikali vide kao razlog ekonomskog propadanja Srbije i tvrde da bi jedino okretanje spoljno-političkog kursa ka Ruskoj Federaciji donelo izlaska iz ekonomske krize i socijalne bede.\nListu DSS – Dveri pod rednim brojem 5 predvode Sanda Rašković Ivić i Boško Obradović, a ekonomska i socijalna politika su centralne centralne teme ove liste. Pod sloganom #sreća razrađene su javne politike brige o porodici i demografske obnove, zaštite prezaduženih porodica i građana zaduženih u švajcarskim francima. Na javnim nastupima i video prezentacijama predstavljena je ideja ekonomskog patriotizama koji podrazumeva favorizovanje domaćih privrednika i poljoprivrednika i protivljenje prodaje javnih preduzeća poput Telekoma i EPS-a. Protivljenje ulaska Srbije u EU i NATO, političko i ekonmsko oslanjanje na Rusiju i očuvanje Kosova u sastavu Srbije otvorila su kampanju, ali su ostala u drugom planu.\nKoalicija Savez za bolju Srbiju nije objavila poseban izborni program, a nijedna stranka se ne može odrediti kao stožerna. Nemaju jedinstvene stavove po svim pitanjima, a predstavnici su istakli da će u slučaju eventualnog ulaska u parlament verovatno formirati odvojene poslaničke klubove. Čeda, Bors, Čanak, lista pod rednim brojem 7, se jedina otvoreno zalaže za promenu Ustava što bi značilo veću autonomiju AP Vojvodine. Koalicija pod brojem sedam bavi se problemom odlaska mladih iz zemlje, poljoprivredom, usmeravanjem subvencija za otvaranje radnih mesta ka domaćim preduzetnicima i reformom obrazovanja.\nIzborna Lista SPS-a pod rednim brojem 3 nije objavljivala izborni program, a kampanju karakteriše nostalgičan odnos prema prošlosti koju oličavaju Slobodan Milošević i Josip Broz Tito. Osim “Miloševića” i “Tita”, najjači adut u kampanji SPS-a predstavlja “ekonomsko čudo” u Jagodini koje se predstavlja kao paradigma lokalnog ekonomskog razvoja. Obilazeći gradove i opštine po Srbiji, Ivica Dačić i Dragan Marković obećavaju dovođenje investitora u sve lokalne sredine primenom “jagodinskog recepta”.\nSkupština eksperata – nezaobilazni partner u... Skupština eksperata (Državni savet) sastavljena od dokazanih vrhunskih stručnjaka iz raznih društveno korisnih oblasti je dodatak vlasti koji garantuje ...\ntag : izbori 2016, srbija\nOd 20 miliona GENETSKIH SRBA,koliko otprilike ima Srba ovde i u svetu, bar 50 odsto su religijom i politikom progla… https://t.co/HSzx2YVJsw, 9 sati ago


Šta donosi Nova 2022. - Far\nOd 1. januara 2022. godine roditeljski dodatak na prvo dete iznosiće 300.000 dinara, a za drugo i treće po 100.000 dinara. Pored toga, od 1. januara na snazi će biti i nova odredba po kojoj majke stiču pravo na učešće države pri kupovini prvog stana ili kuće, u okviru novih mera populacione politike koje su ozvaničene na sednici Narodne skupštine Republike Srbije.\nNa sajtu Vlade Srbije stoji da Zakon o finansijskoj podršci porodici s decom, za roditelje sa dvoje, troje i četvoro dece, propisuje iznose koji se usklađuju dva puta godišnje na osnovu indeksa potrošnje i isplaćuju se u mesečnim ratama. Za drugo dete roditeljski dodatak trenutno je 255.391 dinar, a isplaćuje se u 24 rate po 10.641 dinar mesečno. Za treće dete iznos od 1.532.346 dinara porodice dobijaju u 120 rata, po 12.769 dinara mesečno, dok se za četvrto dete izdvaja 2.298.519 dinara, takođe u 120 rata,\nSrbija je pre dve godine u odnosu umrlih i rođenih izgubila 37.000 stanovnika, a ta brojka se ove godine približava cifri od 70.000 i te je pored finansijske podrške za demografski oporavak neophodno jačati i promovisati porodične vrednosti u društvu, objavljeno je na sajtu Vlade.\nMladima od 16 do 30 godina 100 evra u februaru\nPredsednik Srbije Aleksandar Vučić je na godišnjoj konferenciji za medije najavio da će mladi od 16 do nepunih 30 godine 1. februara dobiti jednokratnu pomoć države od 100 evra, a 15. januara zdravstveni radnici dobiće 10.000 dinara pomoći. Vučić je naveo da je konačna fleš procena da Srbija 2021. godinu završava sa stopom rasta od 7,5 odsto i da će za ovu i prošlu godinu imati drugi najveći rast u Evropi, posle Irske.\nNovinar NewsMax Adria Željko Veljković i urednik u dnevnom listu Danas Aleksandar Milošević ocenili su u Novom danu TV N1 da na godišnjoj konferenciji za novinare predsednika Aleksandra Vučića nismo čuli ništa novo, osim obećanja da će mladi dobiti pomoć od 100 evra, za šta su ocenili da je predizborna mera.\nŠta se menja od 1. januara kod odlaska u penziju\nŽene koje ovih dana broje dane do odlaska u penziju od Nove godine moraće da ispune novi uslov. Od 1. januara pooštravaju se uslovi za odlazak u starosnu penziju za žene. Granica se pomera za dva meseca, pa će za žene novi uslov biti navršene 63 godine i četiri meseca života i najmanje 15 godina staža osiguranja. Kod muškaraca i dalje važe isti uslovi – 65 godina života i najmanje 15 godina staža osiguranja.\nIzostala očekivana sniženja na pumpama\nU protekla dva meseca, cena barela sirove nafte pala je za 10 dolara, ali su na pumpama u Srbiji izostala očekivana sniženja derivata, javlja RTS. Gorivo je pojeftinilo tek dinar i po. Veća sniženja teško se mogu očekivati i posle praznika, jer ove sedmice cena “crnog zlata” na svetskim berzama ponovo raste.\nPripremio: P. Videnov (izvor: srbija.gov.rs / RTS / N1)\nVučić predlaže ograničenje kretanja od 17 do 5 ujutru. U Srbiji 171 slučaj koronavirusa Od petka isplata martovskih penzija i jednokratne pomoći penzionerima Od danas prijava za 100 evra i putem telefona 0800/101-100 Zaražene 1.402, preminule 22 osobe, u Srbiji novčana stimulacija za vakcinisanje, sutra Krizni štab\n100 evraAleksandar VučićCene gorivaNovi usloviPenzijePomoć za mladePredizborna meraRoditeljski dodatakSrbijaŠta donosi 2022Vlada SrbijeZnak pažnje\njedan × 8 =


Narodna stranka: Gradnja stanova na Makišu uništiće izvore vode, ugrožen ceo Beograd\nBeta 10. decembra 2020. 11:30\nNarodna stranka upozorila je danas da Plan detaljne regulacije dela Makiškog polja, na kojem je planirana izgradnja velikog stambenog naselja. „direktno ugrožava vodosnabdevanje Beograda“ i istovremeno povećava opasnost od direktnog izlivanja fekalija u vodonosni sloj koji prihranjuje reni bunare za snabdevanje vodom.\n„Institut za vodoprivredu ‘Jaroslav Černi’ je izradio Hidrotehničko rešenje Makiškog polja u kojem se jasno navodi da je u široj zoni zaštite dozvoljena gradnja stanova ako su udaljeni dva kilometra od linije reni bunara. Gradnja je, medjutim, predvidjena na manjoj udaljenosti, što se kosi sa stavom instituta“, rekao je član Odbora Narodne stranke za ekologiju dr biotehničkih nauka Aleksandar Andjelković.\nAndjelković je dodao da je funkcionisanje vodoizvorišta na Makišu „direktno ugroženo“ i rešenjem Ministarstva zdravlja kojim su „izmenjene pozicije granica sanitarne zaštite beogradskog vodoizvorišta“.\nKako je istakao, vodosnabdevanje će biti ugroženo i jer nije planirana izgradnja pogona za preradu otpadnih komunalnih voda, dodajući da je „neverovatno da se na takvom mestu planira gradnja stambenog kompleksa vrednog više od 800 miliona evra, a da nije predvidjeno jedno takvo postrojenje“.\n„Ali se zato planira uvodjenje novoizgradjene kanalizacije u već postojeću, koja i dalje izliva fekalije bez prerade direktno u Savu i Dunav. Na kanalizacionim kolektorima često se dogadjaju havarije, pa se nameće pitanje kuda će oteći kanalizacione vode ako se to dogodi? Odgovor je u vodonosni sloj koji prihranjuje reni bunare“, rekao je Andjelković.\nOn je podsetio da su pogoni za preradu pijaće vode „Makiš“ i sada preopterećeni i u letnjim mesecima mnoge opštine imaju restrikcije pijaće vode, a da će takav sistem biti „dodatno opterećen jer će snabdevati još nekoliko desetina hiljada porodica“.\n„Nažalost, na ova pitanja od nadležnih organa nećemo dobiti odgovore jer je javna rasprava zakazana za sredinu decembra, u vreme mera protiv epidemije kojima je broj učesnika javne rasprave ograničen na najviše pet ljudi“, rekao je Andjelković.\n„Pozivamo Gradsku upravu da se rasprava odloži do prestanka krizne epidemiološke situacije, jer ovakvi projekti nisu za potcenjivanje i njihova aljkava realizacija neće nikome doneti dobro“, zaključio je Andjelković.


OBAVIJEST GRAĐANIMA Što je potrebno poduzeti ako je izgubljena prometna dozvola? — eMedjimurje.hr\n- Kako bi se strankama izišlo u susret u novo nastaloj situacijom vezano uz pandemiju koronavirusa omogućeno je da građani gubitak prometne dozvole prijave djelatnicima stanica za tehnički pregled. Pritom će dati kratku pisanu izjavu o gubitku, a zatim se ona u elektronskom obliku dostavlja nadležnoj policijskoj upravi, odnosno policijskoj postaji zbog raspisivanja potrage.\nNa taj način omogućeno je građanima da na jednom mjestu obave poslove vezano uz gubitak prometne dozvole. Nakon zaprimanja obavijesti o gubitku prometne dozvole ustrojstvene jedinice Ministarstva unutarnjih poslova, bez odlaganja evidentirat će takve slučajeve te potom obavijestiti stanicu za tehnički pregled da može stranci izdati novu prometnu dozvolu - kažu u međimruskoj policiji.\nPOKRADENA BENZINSKA MURSKO SREDIŠĆE Provalili u benzinsku postaju - ne radi goriva, već radi cigareta\nlopovi ne miruju KRAĐA U PIŠKOROVCU Iz garaže joj ukrali nekoliko tisuća kuna, policija traži lopove\nKrađa se dogodila u dvorištu obiteljske kuće\npresuda općinskog suda TERENSKI RAD Država policajcima iz Međimurja isplaćuje 450.000 kuna jer su radili u Mađarskoj i Sloveniji


Odgovor premijera Ganića: Visoko uplati 13,3 miliona, a Kanton vrati više od 26,6 miliona KM – Visoko.ba\nPosljednji u nizu zlonamjernih medijskih spinova je informacija da su “građani Visokog u 2019. godini uplatili Kantonu 13,3 miliona KM”, čime se pokušava stvoriti slika da Visoko daje više sredstava nego što se ovom gradu vraća te izazvati gnjev građana prema Vladi Zeničko-dobojskog kantona.\nPodsjećamo javnost da se iz budžeta Zeničko-dobojskog kantona finansiraju ustavne i zakonske obaveze, kao i politike razvoja i podrške (prosvjeta, zdravstvo, sudstvo, policija, stipendiranje, smještaj i ishrana studenata, briga o boračkoj populaciji, socijalna politika, unapređenje poslovnog ambijenta, jačanje konkurentnosti privrede, razvoj poljoprivrede, ulaganja u vodovodnu,putnu i javnu infrastrukturu…), a samo u toku prošle godine Grad Visoko je iz kantonalnog budžeta povukao više od 26,6 miliona KM!\n“Naš kanton je kičma razvoja privrede Bosne i Hercegovine i krajnje je vrijeme da Visoko postane dio tog pozitivnog procesa te, stoga, pozivamo vlast u Visokom da prestane sa lošim spinovanjem. Visoko je, nažalost, zaustavljeno u razvoju i Vlada ZDK čini sve da ga vrati na put uspjeha kojim idu druge lokalne sredine u ovom kantonu. Nije u redu da građani Visokog ispaštaju zbog lokalne vlasti. To nikada nećemo dozvoliti”, izjavio je premijer Mirza Ganić.\n← Grad Visoko: Prijem za najtrofrofejniju bh. skijašicu svih vremena\nSarajevo i Visoko danas najzagađeniji →\nGračanica: Mnoga naselja nemaju kanalizaciju niti javnu rasvjetu, a udarne rupe se ne mogu zaobići


Kada pokušate da se prijavite u Yammer aplikaciju za Windows Phone, imamo problema sa prikazivanjem ove stranice - Office podrška\nKada pokušate da se prijavite u Yammer aplikaciju za Windows Phone, imamo problema sa prikazivanjem ove stranice\nKoristite Yammer Single Sign-on (SSO) proces ili Microsoft 365 da se prijavite u Yammer.\nSSO koristite sa Microsoft 365.\nKoristite Active Directory usluge federacije (AD FS) kao dobavljača identiteta (IdP).\nKonfigurišete AD FS da koristite Windows integrisanu potvrdu identiteta za interne korisnike.\nU ovom scenariju, kada pokušate da se prijavite na Yammer aplikaciju za Windows Phone, dobijate sledeću poruku o grešci:\nImamo problema sa prikazom ove stranice.\nDa biste rešili ovaj problem, koristite jedan od sledećih metoda potvrde identiteta da biste pristupili Yammer aplikaciji za Windows Phone.\nPotvrda identiteta zasnovane na obrascima na AD FS\nObično Kada podešavate AD FS i AD FS proxy server, možete da koristite potvrdu identiteta zasnovanu na obrascima za spoljne korisnike. Korisnici koji pokušavaju da se prijave sa spoljnih lokacija (na primer, iz svog doma) nisu na korporativnoj mreži. AD FS će pokušati da se korisnik prijavi pomoću potvrde identiteta zasnovanu na obrascima.\nKorisnici koji pokušavaju da se prijave dok su povezani sa korporativnom bežičnom mrežom mogu da koriste mobilne podatke za povezivanje ili da se povežu sa bežičnom bežičnom vezom. Ako to uradite, korisnik je identifikovan kao spoljni korisnik i preusmeren je na potvrdu identiteta zasnovanu na obrascima na prijavljivanju.\nKorisnici koji koriste samo integrisanu potvrdu identiteta operativnog sistema Windows zajedno sa oglasima mogu da dobiju privremenu lozinku da bi se prijavili. Da biste dobili privremenu lozinku, slijedite korake u odeljku "rešenje" neočekivanog prijavljivanja u programu Yammer.\nDo ovog problema dolazi zato što aplikacija Yammer za Windows Phone ne podržava integrisanu potvrdu identiteta Windowsa. Korisnik koji pokuša da se prijavi u Yammer aplikaciju za Windows Phone je povezan sa korporativnom bežičnom mrežom i identifikuje se kao unutrašnji korisnik. AD FS pokušava da se prijavi u korisniku pomoću integrisane potvrde identiteta u operativnom sistemu Windows.\nKada se korisnici prijave na Yammer aplikaciju za Windows Phone, iznosi se izdaje za svoj nalog. Simbol je dostupan kada su korisnici aktivni u usluzi Yammer. To znači da korisnici ne moraju da potvrde verodostojnost svaki put kada otvore Yammer aplikaciju za Windows Phone.


Japan finansirao sistem vodosnabdijevanja u Oraovcu – Zvornik Danas\nNaslovna/VIJESTI/Japan finansirao sistem vodosnabdijevanja u Oraovcu\nZVORNIK – Ambasador Japana u BiH Hideo Jamazaki posjetio je danas opštinu Zvornik povodom uspješno okončanog projekta „Unapređenje sistema vodosnabdijevanja u zvorničkoj mjesnoj zajednici Oraovac“, koji je japanska Vlada finansirala sa 75.000 evra.\nNakon razgovora sa načelnikom opštine Zvornik Zoranom Stevanovićem, Jamazaki je izrazio nadu da će ovaj projekat dalje ojačati saradnju i prijateljske veze između Japana i BiH.\nJamazaki je rekao novinarima da će njegova zemlja nastaviti da pomaže opštinu Zvornik i druge opštine u BiH kroz slične projekte.\nOn je istakao da je ponosan na najviše opštinsko priznanje – Povelju opštine Zvornik za 2013. godinu, koje je dodijeljeno Ambasadi Japana u BiH, a koje mu je danas uručio Stevanović.\n„To je veliko priznanje za naš rad i trud da direktno podržavamo projekte u lokalnim zajednicama, koji u najvećoj mjeri doprinose, u ovom slučaju, stanovnicima Zvornika“, rekao je Jamazaki.\nNačelnik opštine Zvornik naglasio je da Ambasada Japana u BiH zauzima najznačajnije mjesto među donatorima, i to ne toliko zbog iznosa koji su dodijelili za projekat vodosnabdijevanja u mjesnoj zajednici Oraovac, već zbog trenutka u kome je potpisan ugovor.\n„Kad smo mislili da, nakon njihove nuklearne katastrofe, neće biti ništa od tog projekta, tražili smo aternativno finansiranje, ali dobili smo poziv iz Ambasade Japana da potpišemo ugovor“, rekao je Stevanović.\nOn je podsjetio da je projekat realizovan u dvije faze, od čega je u prvoj fazi potrošeno 90.000 KM od 147.847 KM.\n„Nakon toga je doprojektovana druga faza u okviru koje je napravljen još jedan bazen, čime smo pitanje vodosnabdijevanja trajno riješili za više od 70 domaćinstava“, rekao je Stevanović, izrazivši veliku zahvalnost Vladi Japana i Ambasadi u Sarajevu.\nOn je podsjetio da je Skupština opštine Zvornik na Dan opštine 21. maja\ndodijelila najviše opštinsko priznanje Ambasadi Japana, koje je ambasador Jamazaki danas naknadno primio.\n„Imajući u vidu to što je Japan učinio za opštinu Zvornik i naše građane, imajući u vidu trenutak u kojem smo potpisali ugovor za realizaciju ovog projekta, a to je bilo u vrijeme najveće katastrofe koja je zadesila Japan nakon Drugog svjetskog rata, dodijelili smo im najviše opštinsko priznanje – Povelju opštine Zvornik za 2013. godinu“, rekao je Stevanović.\namabasador jamazaki japan oraovac vodovod zoran stevanovic


Nikola Sarkozi - 1\nSarkozi odbio da govori u svojstvu svjedoka\nPARIZ - Bivši francuski predsjednik Nikola Sarkozi odbio je danas da u svojstvu svjedoka odgovara na pitanja tokom sudskog procesa protiv njegovih bivših saradnika optuženih za zloupotrebu javnih fondova, javili su francuski mediji.\nPARIZ - Bivši francuski predsjednik Nikola Sarkozi moraće da svjedoči na suđenju svojim nekadašnjim pomoćnicima i saveznicima, koji su optuženi za zloupotrebu javnih fondova kako bi finansirali ugovore o ispitivanju javnog mnjenja, presudio je sudija.\nSud: Sarkozi kriv\n30. 09. 2021 11:30\nPARIZ - Bivši francuski predsjednik Nikola Sarkozi proglašen je danas krivim zbog nezakonitog finansiranja svoje kampanje za predsjedničke izbore 2012. goine, a presuda još nije objavljena.\n17. 06. 2021 19:15\nPARIZ - Francuski tužioci zatražili su danas šestomjesečnu kaznu zatvora za bivšeg predsjednika Nikolu Sarkozija kojem se sudi zbog finansiranja njegove izborne kampanje 2012. godine, javila je fransuska televizija BFM.\nTužilaštvo traži zatvorsku kaznu za Sarkozija\n08. 12. 2020 21:57\nPARIZ - Tužilaštvo u sudskom procesu protiv bivšeg francuskog predsjednika Nikole Sarkozija traži četvorogodišnju zatvorsku kaznu, od čega bi dvije godine bile uslovno, javili su danas lokalni mediji.\nSarkozi ipak pred sudom?\nPARIZ - Bivši francuski predsJednik Nikola Sarkozi ipak bi mogao biti izveden pred sud zbog optužbi o nelegalnom finansiranju svoje kampanje za predsjedničke izbore 2012. godine.\nNjemačka štampa: Mafijaški stil bivšeg francuskog predsjednika\n22. 03. 2018 17:30\nSarkozi: Život mi je pretvoren u pakao\n22. 03. 2018 08:29\nPARIZ - Bivši francuski predsjednik Nikola Sarkozi rekao je sudijama koje su protiv njega pokrenule formalnu istragu da su optužbe o nelegalnom primanju novca iz Libije za kampanju 2007. godine lažne i da su mu pretvorile život u "pakao", piše danas list "Figaro".\nSarkozi drugi dan zaredom na ispitivanju\n21. 03. 2018 09:04\nPARIZ - Istražitelji danas, drugi dan zaredom, ispituju bivšeg francuskog predsjednika Nikolu Sarkozija zbog navoda da je nekadašnji libijski lider Moamer Gadafi finansirao njegovu predizbornu kampanju 2007. godine.


Država kasni sa zakonom o besplatnoj pravnoj pomoći, ugrožena pravna sigurnost građana Srbije - Dijalog.net\nNaslovna Društvo Država kasni sa zakonom o besplatnoj pravnoj pomoći, ugrožena pravna sigurnost građana Srbije\nValjevo, 02. avgust 2017. (Aleksandar Milijašević/Dijalog Net) – Po svemu sudeći ni 1. januara 2018. neće početi primena Zakona o besplatnoj pravnoj pomoći, jer do kraja prošle godine, i pored najava iz Ministarstva pravde, nije usvojen Nacrt tog zakona.\nSva ova kašnjenja imaće za posledicu da građani i građanke još neko vreme neće biti u prilici da budu informisani o uslovima koje treba da ostvare potencijalni korisnici i korisnice besplatne pravne pomoći, kao i o drugim značajnim pitanjima za primenu ovog zakona.\nPredsednik Advokatske komore Srbije (AKS) Dragoljub Đorđević rekao je za Dijalog Net da razlog višegodišnjeg odlaganja donošenja ovog zakona treba tražiti u činjenici da će primena zakona o besplatnoj pravnoj pomoći u značajnoj meri opteretiti budžet Republike Srbije.\nAkcionim planom za Poglavlje 23 bilo je predviđeno da se zakon usvoji u trećem kvartalu 2016. Kašnjenje proizvodi posledice po građane i građanke, ali i za državu koja ne ispunjava obaveze u procesu evropskih integracija.\n–Najteže posledice za građane i građanke su uskraćivanje ljudskih prava i to najranjivijih društvenih grupa – smatra Đorđević, dodajući da država ima uštede na ime neizdvojenih sredstava za besplatnu pravnu pomoć.\n–Ovakva situacija državu dovodi do loše pozicije u pogledu vladavine prava i ljudskih prava u procesu pridruživanja EU – ocenuje Đorđević za Dijalog Net.\nPravna sigurnost u Srbiji je problematična, kaže predsednik AKS, ne samo za najsiromašnije i najugroženije, već i za građane i građanke koji sebi mogu priuštiti stručnu pravnu pomoć.\nNacrtom zakona predviđeno je da, osim korisnika socijalne pomoći, pravo na besplatnu pravnu pomoć imaju i osobe koje bi zbog plaćanja pravne pomoći osiromašile i stekle uslov na socijalnu pomoć, kao i niz posebnih kategorija poput žrtava porodičnog nasilja, torture i trgovine ljudima, azilanata i izbeglica, osobama o čijoj poslovnoj sposobnosti se vodi postupak i deci u sistemu socijalne zaštite.\nUz napomenu da je poslednji Nacrt zakona o besplatnoj pravnoj pomoći povučen iz procedure, Đorđević kaže da je taj Nacrt bio usaglašen sa svim članovima radne grupe i obezbeđivao je zaštitu i besplatnu pravnuu pomoć svim građanima i građankama.\nMeđutim, već nekoliko puta se desilo da radna grupa usaglasi i usvoji Nacrt, a onda ga ministarstvo pravde, kao predlagač, bez saglasnosti radne grupe izmeni.\nMože se reći da, već godinama, u advokaturi postoji nerazumevanje uloge organizacija civilnog društva u poslovima pružanja besplatne pravne pomoći. Ovo nerazumevanje se, često, može primetiti tokom debata o besplatnoj pravnoj pomoći.\nPodsećamo da su organizacije civilnog društva organizovale brojne aktivnosti pravne podrške za različite kategorije građana i građanki, za žrtve kršenja ljudskih prava. U okviru tih aktivnosti građanima i građankama je pružana i besplatna pravna pomoć, a u tim aktivnostima učestvovali su advokati.\nMeđutim, od kada je počela debata o potrebi postojanja zakona o besplatnoj pravnoj pomoći, AKS zastupa stav da organizacije civilnog društva (kao i pravne klinike i službe za podršku žrtvama i svedocima) ne mogu biti pružaoci besplatne pravne pomoći.\nPredsednik AKS iznosi stav da organizacije civilnog društva žele više ingerencija nego što im to Ustav i zakon dopuštaju. Pored toga, Đorđević smatra da su (stručni) kapaciteti organizacija civilnog društva (objektivni) problem da se situacija ’’sa terena’’ verifikuje i kroz zakonsko rešenje.\nTokom višegodišnje debate između advokature i civilnog društva mogle su se čuti i teške tvrdnje, pa tako i da pružanje besplatne pravne pomoći od strane organizacija civilnog društva devalvira pravnu struku, što se tvrdi iz redova advokata.\nPredsedniku AKS ovakva tvrdnja nije poznata. On za Dijalog Net tvrdi da je ‘’crvena linija’’ za advokaturu situacija da građani i građanke zbog nekompetentne ‘’pravne pomoći” mogu biti nepovratno uskraćeni u realizaciji svojih prava.\nĐorđević kaže da je to i sada slučaj, kada nema kontrole u pružanju pravne pomoći. I to je, po njegovom mišljenju, jedan od razloga za donošenje zakona o besplatnoj pranoj pomoći. Civilno društvo, kao i do sada, može učestvovati u poslovima pružanja besplatne pravne pomoći, ali kroz sistemsku saradnju sa advokaturom.\nIz civilnog društva dolazi tvrdnja da insistiranje na ‘’monopolu advokature’’ u poslovima besplatne pravne pomoći može uticati na pravnu sigurnost građana i građanki.\nUstav Republike Srbije (član 67) nedvosmisleno kaže da pravnu pomoć građanima i građankama pruža advokatura i organi lokalne samouprave, podseća Đorđević.\n–Ali, zapravo osnovni argument je pravo svakog građanina i građanke na efikasnu stručnu i delotvornu pravnu pomoć – kaže Đorđević za Dijalog Net i dodaje da samo advokati kod zastupanja imaju licencu, dokazanu i verifikovanu stručnost, veoma strogo uspostavljen sistem deliktne i disciplinske odgovornosti kao i civilnu odgovornost kroz sistem osiguranja od profesionalnog rizika.\nAkcionim planom za poglavlje 23 u pregovorima sa EU predviđeno oko 5,6 miliona evra godišnje za prve tri godine primene zakona.\nNa pitanje da li se u ovoj činjenici nalaze razlozi za ‘’čvrste’’ stavove advokature i civilnog društva, Đorđević smatra da je odgovor potvrdan kada se radi o civilnom društvu.\nOn smatra da bi organizacije civilnog društva imale veliku prednost kada bi, u okviru projekata koji podrazumevaju besplatnu pravnu pomoć, mogle da se bave i zastupanjem.\nS druge strane, Đorđević negira da je pomenuti iznos razlog za ‘’čvrst’’ stav advokature. On ukazuje da u poslovima besplatne pravne pomoć advokatura ne naplaćuje ‘’ punu tarifu’’, a postoje primeri kada su, sa lokalnim samoupravama, uz minimalnu naknadu pružali besplatnu pravnu pomoć građanima i građankama.\nPredsednik AKS smatra da treba nastaviti sa praksom da organizacije civilnog društva u projekte pružanja besplatne pravne pomoći uključuju advokaturu, ali da to mora biti uvedeno u sistem kroz advokatsku komoru.\nOd 17. septembra 2014. godine do 26. januara 2015. godine advokatura u Srbiji je protestovala ‘’zbog donošenja neustavnih zakona i odbrane ustavnog položaja advokature’’.\nUkoliko advokatura ne bude nosilac besplatne pravne pomoći, razlog za proteste imali bi građani i građanke, a ne advokati, rekao je Đorđević i dodaje da je potrebna svest o tome šta je efikasna, stručna i delotvorna pravna pomoć.\nNa kraju razgovora, Đorđević kaže da su advokatura i civilno društvo imali i te kako usaglašene stavove u pogledu zakona o besplatnoj pravnoj pomoći. To nije bilo dovoljno za državu koja ili ne želi ili nema para za usvajanje i primenu važnog zakona za pravnu sigurnost građana i građanki Srbije.\nDokle god država bude štedela preko leđa (ljudskih prava) građana i građanki, Srbija će biti jedina evropska zemlja bez zakona o besplatnoj pravnoj pomoći.\nOznakeAdvokatska komora Srbijebesplatna pravna pomoćPoglavlje 23\nPrethodno DS okupirana programom za Beograd a ne izbornim kolonama\nSledeće Pokret slobodnih građana zahteva smenu ministra Vulina\nBeograd, 27. februar 2020. – „U ime naroda“ piše na svakoj presudi koju donesu sudovi Repu…\nTop Tags lokalna samouprava konkurs evropske integracije Evropska komisija Društvo Pravosuđe Evropska unija mladi Vlada Republike Srbije vladavina prava Civilno društvo Srbija i Evropska unija mediji istraživanje OCD


Kalifornija - Sputnjik Srbija\n04:31 17 Januar 2021\nBukti požar u Kalifornija: Evakuisano 7.000 ljudi /foto,video/\nŠumski požar pojačan vetrom koji je izbio na posedu na kojem se nalazi baza američke mornarice u južnom delu Kalifornije doveo je do evakuacije više od 7.000 ljudi.\nKalifornija u plamenu, evakuisano 60.000 ljudi /foto/\nU južnoj Kaliforniji besni šumski požar zbog čega su vlasti naredile evakuaciju 60.000 ljudi.\nU nedelju je u Dolini smrti, nacionalnom parku u Kaliforniji u Sjedinjenim Američkim Državama, prijavljena najviša zabeležena temperatura na Zemlji u posljednjih 100 godina – 54,4 stepena Celzijusa. Reč je o ogromnom pustinjskom području ispunjenom kanjonima i peščanim dinama, a u toj paklenoj atmosferi živi i radi mnogo ljudi.\nBesne požari u Kaliforniji: Evakuisane hiljade ljudi /video/\nOko 8.000 ljudi evakuisano je iz svojih kuća u okrugu Riversajd u južnoj Kaliforniji, zbog šumskih požara koji bukte na površini od oko 16.000 hektara.\nTramp poručio Kaliforniji: „Tesla” mora odmah da počne s radom\nAmerički predsednik Donald Tramp umešao se u sukob direktora kompanije „Tesla” Ilona Maska s kalifornijskim vlastima, zahtevajući otvaranje fabrike za proizvodnju automobila „Tesla”, bez obzira na preporuke lokalnih vlasti.\nŠestoro upucano na zabavi u Kaliforniji tokom zabrane okupljanja\nŠest osoba je upucano na jednoj zabavi u Kaliforniji koja je održana uprkos zabrani okupljanja u cilju sprečavanja širenja koronavirusa, prenosi Si-En-En.\nKalifornijske vlasti najavile prevremeno oslobađanje do 3,5 hiljada zatvorenika zbog korone\nDepartman za popravne ustanove i rehabilitaciju u američkoj državi Kaliforniji planira da prevremeno oslobodi do 3,5 hiljada zatvorenika u okviru mera borbe protiv širenja novog tipa virusa korona, piše u saopštenju za javnost ove službe.\nVanredno stanje u Kaliforniji: Vatra guta sve pred sobom\nGuverner Kalifornije Gevin Njusom proglasio je vanredno stanje u toj američkoj državi, jer su požari i ekstremni vremenski uslovi prisilili skoro 200.000 ljudi da napuste svoje domove.\nAmerika se trese: Kaliforniju očekuje više od 30.000 zemljotresa\nOd četvrtka je južnu Kaliforniju pogodilo više od 4.700 potresa, a najjači je bio jačine 7,1 stepeni Rihterove skale — tlo će nastaviti da podrhtava i narednih meseci.\nKalifornija: Učenici koristili nacistički pozdrav\nŠkolski okrug u Kaliforniji ispituje fotografiju na društvenim medijima na kojoj se vide mlade osobe kako koriste nacistički pozdrav, dok stoje okupljeni oko stola, na kojem je od crvenih čaša formirana svastika.\nKalifornijski pakao: Jezivi snimci uništenja posle požara (video)\nBroj žrtava u katastrofalnim požarima koji su protekle nedelje zahvatili severnu Kaliforniju porastao je na 63, dok se 630 ljudi vodi kao nestalo, rekao je Kori Honija, šerif okruga Bjut.\nPakao u raju: U Kaliforniji potraga za više od 100 nestalih u požarima\nPorodice očajnički tragaju za više od 100 osoba koje su nestale nakon što je grad Peradajs na severu Kalifornije opustošen u višednevnom požaru, prenosi AP.\nNajmanje pet ljudi je stradalo u požaru koji besne širom Kalifornije. Evakuisano je 157.000 ljudi, rekao je Mark Gilarduči, direktor Kancelarije guvernera te američke savezne države za vanredne situacije.\nPucnjava u baru u Kaliforniji: 13 mrtvih, među njima i napadač (video)\nNajmanje 13 osoba, među kojima i zamenik šerifa, ubijeno je u pucnjavi u jednom baru u Kaliforniji, saopštili su danas zvaničnici, navodeći da je i napadač mrtav.\nNaređena je evakuacija još 10.000 ljudi iz okruga Mendosino i Lejk u američkoj saveznoj državi Kaliforniji zbog dva požara koji se približavaju gradovima.


Bler: Invazija 2003. nije uzrok sadašnje krize u Iraku - Vijesti.me\nBler: Invazija 2003. nije uzrok sadašnje krize u Iraku\nOn smatra i da bi, da Sadama Huseina tada nije srušila britanska i američka vojska, njegovu vladu zahvatilo "arapsko proljeće" Edit\nToni Bler (Foto: Beta/AP)\nTanjug 15. jun 2014, 19:41 ažurirano 18. februar 2019, 12:20\nBivši britanski premijer Toni Bler kazao je da je potpuno pogrešno misliti da je anglo-američka invazija na Irak 2003. doprinijela trenutnoj krizi u toj zemlji.\nNasuprot stavovima svojih neistomišljenika u zemlji i inostranstvu, Bler je za jednu britansku televiziju naglasio da bi se iračka kriza dogodila bez obzira na poteze koje je povukao 2003. godine.\n"Možete da raspravljate da li je ono što smo učinili 2003. bilo dobro ili loše, ali šta god da je bilo učinjeno i dalje biste imali problem duboke nestabilnosti u Iraku i regionu", ocijenio je Bler za TV kanal Sky news.\nBler smatra i da bi, da Sadama Huseina tada nije srušila britanska i američka vojska, njegovu vladu zahvatilo "arapsko proljeće", koje bi se proširilo regionom i pretvorilo u krvavi rat u sirijskom stilu.\nBivši britanski premijer je ocijenio da bi Zapad bio uvučen u iračku krizu, želio to ili ne, i pozvao zapadne zemlje da se bore protiv islamskih ekstremista u Iraku i Siriji, pozivajući se na sporazum vlada arapskih zemalja u regionu.\n"Ne predlažem da pošaljemo kopnenu vojsku i pokrenemo sveobuhvatnu invaziju kao što smo učinili u Iraku i Avganistanu, ali kažem da bi trebalo da preuzmemo aktivnu ulogu da obuzdamo događaje u Siriji i Iraku, kao i u cijelom regionu", istakao je on.\nBler je, u uključenju iz Abu Dabija, rekao da je iračku krizu, na prvom mjestu, podstaklo to što Zapad nije preduzeo vojnu akvciju u Siriji, prenijeli su mediji.\nU članku objavljenom na svom veb sajtu, on je naveo da su sukobi u Siriji pružili islamskim ekstremistima šansu da se ponovo aktiviraju i steknu vojno iskustvo, dodavši da postoji opasnost da zemlja postane ozbiljniji izvor terorističkih prijetnji nego Avganistan 90-ih godina.\nBler je optužio "sektaštvo" iračke vlade za širenje krize i rekao da ona nije uspjela da iskoristi novac od prodaje nafte da obnovi zemlju.\nBler je za BBC rekao da je osnovni razlog zbog kog Zapad mora da interveniše u Iraku i Siriji zaštita sopstvene bezbjednosti.\n"Ti ljudi, ako im dopustite da se razmahnu, te ekstremističke grupe, na kraju će predstavljati prijetnju za nas, u okviru naših granica", zaključio je Bler.\ninvazija na Irak\nMLADI NA ULICAMA\nOd početka antivladinih protesta u Iraku 157 mrtvih\nErdogan: Ofanziva još odlučnija ako se kurdske snage ne povuku do...\nDržavni sekretar SAD o krizi s Turskom: Tramp spreman za vojnu akciju\nRusko oružje i plaćenici u Africi


Otvoren konkurs za kompilaciju Femixeta 6.0 - Mikser House\nOtvoren konkurs za kompilaciju Femixeta 6.0\n• Kompozicije se šalju kao .wav fajlovi (44.100 Hz / 16-bit), preko sajta Wetransfer. Adresa za slanje fajla je femixinfo@gmail.com, a nakon preuzimanja fajla pošiljaocu će stići obaveštenje o preuzimanju.\n• Prilikom slanja kompozicija preko Wetransfer-a obavezno je organizatoru u posebnoj e-mail poruci poslati i sledeće informacije:\n• Ukoliko je pesma već izdata, bilo bi dobro da se konsultujete sa izdavačem oko procedure i uslova objavljivanja i na Femikseti 6.0, a tu vam FEMIX tim nudi i svoju asistenciju.\nFEMIX je program afirmacije ženskog stvaralaštva koji je 2010. godine pokrenula „Organizacija za promociju aktivizma“, aktivna u okviru Nezavisne kulturne scene Srbije, Krovne organizacije mladih Srbije i Regionalne mreže kulturnih rodnih praksi. Kao prva inicijativa te vrste u regionu, Femikseta je pokrenuta 2010. godine sa idejom da pruži relevantan presek kroz žensko muzičko stvaralaštvo u Srbiji, nastalo u okvirima nezavisne i samostalne produkcije.\n← Rambo Amadeus: Rambita Amadeus nije ličnost, to je titula\nKonkurs za mlade: Predloži svoju viziju Boljeg sveta do 21. maja →


Reporteri bez granica osudili napade na televiziju N1 u Srbiji | NDNV\n"To nije dobro za mirno okruženje i dijalog u društvu"\nMeđunarodna medijska organizacija Reporteri bez granica (RSF) osudila je danas „učestale napade“ na televiziju N1 kao „jedinu veliku nezavisnu televiziju u Srbiji“, ocenjujući da je „mnogo bitnije obratiti pažnju na srpske tabloide koji objavljuju govor mržnje i napadaju novinare“.\nKako je za Radio Slobodna Evropa izjavila šefica Kancelarije RSF za Evropsku uniju i Balkan Polin Ades-Mevel, napadi na TV N1 „učestali su poslednjih sedmica“.\n„Osuđujemo napad na urednika N1 Jugoslava Ćosića, kao i bacanje letaka sa porukama da N1 treba da napusti Srbiju, što je počinjeno od strane maskiranih osoba, dok je na toj televiziji emitovan intervju sa kandidatom za budućeg premijera Kosova Aljbinom Kurtijem. Uz to, zabeležene su i pretnje preko društvenih mreža“, navela je Polin Ades-Mevel.\nOna je dodala da je pročitala da su predsednik Srbije Aleksandar Vučić i ljudi iz njegovog bliskog okruženja, rekli kako je pogoršanje njegovog zdravstvenog stanja delom „i posledica napada od strane novinara N1“.\n„Zabrinuta sam što je savetnica za medije predsednika Srbije Aleksandra Vučića, Suzana Vasiljević tokom vikenda prilikom gostovanja na televiziji Pink, oko deset puta pomenula ime novinara N1 Miodraga Sovilja. To nije dobro za mirno okruženje i dijalog u društvu“, ocenila je predstavnica RSF.


Šta je sporno u Nacrtu zakona o socijalnom preduzetništvu? Niš: Od danas dva puta nedeljno avionom za Beč Austrija: Logistička kriza povećala cenu goriva Ljajić povodom odluke Prištine: CEFTA nije švedski sto Na tržištu akcija briljirao Aerodrom "Nikola Tesla" Dragi nagovestio moguće odlaganje povećanja kamata Ružić: Izveštaji DRI doprinose ispravljanju nepravilnosti Dan otvorenih vrata italijanske privrede u Jagodini Zlatibor: Međunarodni forum okupio predstavnike 11 zemalja Trajković: Najniži broj nezaposlenih u četvrt veka Novi zakon i stabilnije finansiranje ključni za komasaciju Srbi sa severa KiM: Porez je udar na džepove građana U prvih devet meseci, 8,5 odsto više građevinskih dozvola Rajfajzen banka: Vesti sa tržišta Popović: Investicije omogućavaju mladima da ostanu Kompanija Nestle nagradila mlade naučnike, dizajnere, umetnike Ukidanje poreza za nezaposlene doneće uštedu poslodavcima Ljajić: Srbija i BiH neće učestvovati na sastancima CEFTA u Prištini Mihajlović: Nove krivične prijave za autoput Ub-Lajkovac Šarena ponuda hartija od vrednosti u 2019.\nBEOGRAD - Rokovi plaćanja duži od propisanih 45 odnosno 60 dana moći će, od 1. aprila, da se ugovaraju samo uz bankarske garancije ili menice sa naznačenim rokom naplate, rečeno na petoj sednici Odbora Udruženja za trgovinu Privredne komore Srbije (PKS).\nPočetak primene Zakona o rokovima plaćanja od 1. aprila ove godine i predviđa rok plaćanja od 60 dana kod komercijalnih transakcija između privrednih subjekata, a 45 dana između privrednih subjekata i korisnika budžetskih sredstava.\nPredstavnik firme "Angropromet" iz Kikinde postavio je pitanje, na sednici u PKS-u, kako će se kod rokova plaćanja tretirati godišnji ugovori, zaključeni od 1. januara do 31. marta ove godine. Iako su ograničenja rokova plaćanja doneta na zahtev privrednika, da bi se uveo red na tržište i smanjila nelikvidnost, sada se uočava problem prelaznog perioda, u kome će dospeti na naplatu potraživanja iz prethodnih perioda istovremeno kao i iz transakcija po novim propisima, što će, kako su istakli privrednici, male privredne subjekte odvesti u blokadu.\nMinistarstvo finansija, kao predlagač zakona, zbog toga je formiralo radnu grupu za praćenje efekata primene tog zakona, u kojoj je i predstavnik PKS. Pomoćnik ministra finansija i privrede Nina Samardžić je na sastanku napomenula da su po sadašnjem pravilniku predviđene dve mogućnosti odstupanja od predviđenih rokova plaćanja.Prvi je kod kreditnih poslova do 90 dana, gde je predviđena obaveza plaćanja polovine iznosa na polovini ugovorenog roka, a druga mogućnost je ostvarivanje slobode ugovorenog roka uz obezbeđivanje bankarske garancije ili avalirane menice (sa naznačenim rokom naplate).\nUgovori sa dužim rokom, a bez polaganja menice biće ništavni, a ugovori iz decembra prošle i do 31. marta ove godine mogu da se usklade tako što se aneksira rok plaćanja, rekla je Samardžić. Članovi Odbora su ocenili da su upravo avalirane menice najbolji instrument obezbeđenja, ali banke još nemaju softver za takve menice, pa Ministarstvo finansija, kao predlagač zakona, treba da se pozabavi i tim pitanjem. Zvonko Šubaša iz Grupacije veledrogerija, koja radi u okviru Udruženja za trgovinu PKS, ukazao je na problem koji veledrogerijama prave članovi 16 i 4 ovog zakona, kojima se predviđa da veledrogerije od bolnica vrše naplatu sa rokom od 150 dana, a domaćim proizvođačima lekova dužne su da plate u roku od 60 dana.\nTako se stvara situacija u kojoj veledrogerije treba da kreditiraju domaći zdravstveni sistem na 90 dana, rekao je on i dodao da se za nabavke od stranih proizvođača lekova taj rok ne propisuje, a oni su voljni da prihvate rokove i od 210 pa i 240 dana. Zato će se veledrogerije opredeljivati za kupovinu od stranih proizvođača, čime će biti ugroženi domaći proizvođači, a lekovi na tržištu će biti skuplji, kazao je Šubaša i dodao da veledrogerije traže da se izjednači rok plaćanja domaćim proizvođačima sa rokom u kome zdravstveni fond plaća veledrogerijama. Odlučeno je da se ovaj zahtev uputi Ministarstvu finansija i privrede.\nPredsednik Odbora Udruženja za trgovinu PKS Radoslav Veselinović, koji je i vlasnik Galeb grupe, ukazao je i na problem privrednih subjekata koji snabdevaju javna preduzeća, jer je potrebno da ta preduzeća i budžetski korisnici izmire svoje prethodne obaveze, koje su generator krize.\nTagovi: menice, bankarske garancije, Privredna komora Srbije


Program | Super Radio - Page 20\nNemamo para za sponzorisanu objavu ali verujemo da ćete videti\nnovembar 18 Coolminacija, Emisije, Program bez komentara\nCoolminacija je cool zar ne? Slušamo se od 12 do 15 sati na superradio.rs\nMožda se plešući tango ili sambu…zaljubite i to ne samo u ritam ...\nnovembar 15 Emisije, U ritmu zdravlja bez komentara\nOtkrijte da li postoje tužni i veseli plesovi i da li nam je čuvena rečenica: "Imam dve leve noge", samo izgovor nastao iz straha da se ne obrukamo pred drugima ili u njoj ima istine.\nJubilarna 10. emisija „Prirodnim tempom“\nnovembar 10 Prirodnim tempom bez komentara\nVeć destu nedelju za redom približavamo se prirodi zajedno sa našim slušaocima! Povodom našeg jubileja, danas imamo izuzetno zanimljive goste kojima ćemo prepustiti veći deo ovonedeljne emisije.\nnovembar 8 Emisije, Program, U ritmu zdravlja, U ritmu zdravlja, Zdravlje bez komentara\nU emisiji „U ritmu zdravlja“ ove nedelje vam predstavljamo veštinu i sport koji u prevodu znači prazna ruka. Nastala je na ostrvu Okinava, a od 2020 godine postaće olimpijski sport i to baš u Japanu, svojoj p...\nKo su mladi naučnici iz Zenice i Niša?\nnovembar 6 Eko svest, Emisije, IT Vesti, Mladi, Nagradne igre, Nauka, Program, Srbija, Super dodatak, Zenica - Niš Calling bez komentara\nPrvi utorak u mesecu rezervisan je za emisiju „Zenica-Niš calling“, a kako se ovaj poklapa sa Evropskim danom nauke, odlučili smo da to bude i tema kojoj ćemo se posvetiti 7. novembra od 18:30-20h. U rubrici ...\nTehnologija, nauka, knjiga i sport uz zvuk gitare\nnovembar 4 Coolminacija, Emisije, Program 1 komentar\nCoolminacija subotom samo što nije počela, a vi pročitajte koje smo vam priče pripremili. U današnjoj emisiji govorimo vam o nedavno održanom Dron danu sa Stevicom Cvetkovićem, ali i o takmičenju na Elektronskom fakultet...\nEmisija „Prirodnim tempom“ vas vodi na Kopaonik!\nnovembar 3 Prirodnim tempom bez komentara\nSaznaćemo ko je dobitnik karte za izlet na Kopaonik, šta se to nudi avanturistima u Srbiji, zašto morate probati magičnu bobicu, i još mnogo više!\nKako da aktivirate mišiće celog tela, a da pri tom uživate?\nnovembar 1 Emisije, Program, U ritmu zdravlja bez komentara\nŽelite da se bavite nekom aktivnošću koja će vam lepo oblikovati telo, pomoću koje ćete izgubiti višak masnog tkiva, a u kojoj ćete uživati? Plivanje je sport koji je pogodan za sve generacije, aktivnost u kojoj nema opt...\nZaljubite se u gmizavce, prirodnim tempom\noktobar 27 Prirodnim tempom bez komentara\nIli se plašite gmizavaca, ili ste potpuni zaljubljenik u njih ... uglavnom nema treće opcije. Današnju emisiju posvećujemo baš ovim veličanstvenim životinjama\nOd hidroelektrana, preko biospeleologije do vrela – Prirodnim te...\noktobar 20 Prirodnim tempom bez komentara\nU današnjoj emisiji osvrćemo se na neke protekle teme, a posebnu pažnju posvećujemo gorućem pitanju - mini hidroelektrana na našim rekama, o čemu je bilo reči na početku nove sezone.\n« Prethodno 1 … 15 16 17 18 19 20 21 22 23 24 25 … 82 Sledeće »


U dokumentu se opisuju važni događaji iz Ukrajine u periodu od 1990. godine. Reč je o sticanju nezavisnosti (1991), „Narandžastoj revoluciji“ (2004) i Evromajdanu (2013. godine).\nU jednom delu govori se o „zlonamernoj aktivnosti“ Rusije. Naime, političari optužuju Moskvu za „invaziju“ na teritoriju Ukrajine i „aneksiju“ Krima.\nOni tvrde da Kijev 30 godina uspešno korača putem ka demokratskim reformama, posebno u oblasti odbrane, borbe sa korupcijom i jačanja principa vladavine prava.\n"PODRŽAĆEMO SANKCIJE PROTIV TALIBANA" Bajden: "Čekamo da vidimo koji je njihov sledeći korak"\n23. 08. 2021. u 00:46\nNAKON RAZGOVORA MAKRONA I BAJDENA: Francuska vraća ambasadora u SAD\n22. 09. 2021. u 21:22\nPored toga, ističe se aktivnost vlasti povezana sa davanjem autokefalnosti lokalnoj crkvi, što je posebno značajno za „samostalno određivanje budućnosti Ukrajine bez uticaja Kremlja“, ističu senatori.\nOni zaključuju da bi SAD i saveznici trebalo da nastave da vrše sankcioni pritisak na Rusiju sve dok ona ne počne da „poštuje teritorijalni integritet Ukrajine“.\nOdnosi Moskve i Kijeva pogoršali su se u svetlu situacije u Donbasu nakon državnog udara 2014. godine.\nRusija Amerika Ukrajina sankcije Rusiji američke sankcije Rusiji


Olimpijada robotike Kreativno pero - Vesti\nOlimpijada robotike Kreativno pero\nNa predlog Internacionalnog FIRST Komiteta (FIRST Global), organizatora Međunarodne Olimpijade u robotici, učenici/e gimnazije Kreativno pero će zajedno sa učenicima/cama srpske gimnazije Nikola Tesla iz Budimpešte i sa svojim mentorom predstavljati našu zemlju tokom Olimpijskih igara u robotici, u Vašingtonu.\nRobot je u rastavljenom stanju stigao iz SAD-a i trenutno se nalazi u prostorijama Mašiniskog fakulteta Univerziteta u Beogradu koji će nam pružati logističku i stručnu podršku u ovom procesu.\nU periodu od 10. 4. 2017. do 13. 4 2017. godine u poseti nam je deo tima iz srpske gimnazije Nikola Tesla iz Budimpešte radi intenzivnog rada na sastavljanju i programiranju robota koje će se odvijati pod vođstvom glavnog tehničkog mentora i nastavnika informatike u ICT klubu Vuka Vujovića.\nČlanovi Srpskog tima treći dan za redom sastaju se na Mašinskom fakultetu I sastavljaju robota.\nOsnovni cilj ovog projekta je jačanje svesti o važnosti STEM karijere, kao dugoročne opcije za budućnost mladih ljudi i pružanje podrške interkulturalnoj saradnji i razmenama. STEM je kurikulum temeljen na ideji obrazovanja u četiri specifične discipline - nauka, tehnologija, inženjerstvo i matematika, kroz interdisciplinarni pristup. Naime, umesto da se navedene četiri discipline istražuju zasebno i budu odvojeni predmeti, STEM ih integriše u jedinstvenu paradigmu učenja i istraživanja.\nU ovom značajnom projektu učestvovaće veliki broj zemalja, a svaku zemlju predstavljaće odabrani nacionalni tim koga čine sedam učenika i jedan mentor. Motivi za organizaciju Olimpijade robotike su sledeći:\nU svetu više od milijardu Ljudi nema pristup čistoj vodi, a više od polovine njih su deca. Zbog nedostatka pristupa pitke vode umre više Ljudi godišnje nego u ratovima.\nZa rešavanje ovog globalnog problema sa vodom potrebno je mnogo više od najboLjih inženjerskih umova naše ere. To zahteva potpuno novu generaciju tehnologije i iskusnih budućih lidera koji će dati rešenje. Osim takmičenja u igri robotike učenici/e uče da se neki izazovi mogu prevazići samo kada Ljudi shvate da smo svi u istom timu, zajedničkim radom kroz primenu tehnologije, komunikacijom, saradnjom mogu postati nosioci pozitivnih promena u svetu.


Ostali sportovi - Karate: Četiri medalje za »Dinamo« na državnom prvenstvu\nKarate: Četiri medalje za »Dinamo« na državnom prvenstvu\nNapisano u kategoriji Ostali sportovi, 28 novembra, 2016\nTakmičari »Dinama« ne staju i sve su uspešniji kako se bliži kraj jesenjeg jesenje takmičarske sezone. U nedelju, u Beogradu na prvenstvu Srbije za kadete, juniore i mlađe seniore osvojili su dve zlatnu i po jednu srebrnu i bronzu medalju.\nZlatnu medalju i titulu šampiona Srbije osvojili su kadetkinja Minja Vasraković u kategoriji plus 54kg i kadet Darko Spaskovski u kategoriji do 52kg. Ovi mladi talentovani takmičari i reprezentativci Srbije na putu do titule su veoma sigurno i taktički mudo savladali sve svoje konkurente i potvrdili da su ove godine stvarno najbolji i neprikosnoveni. Srebrnu medalju osvojila mlađa seniorka Sanja Varsaković u kategoriji plus 68kg. Posle dve sigurne pobede Sanja je odlično i hrabro radila finale protiv seniorske reprezentativke Žunićke i meč izgubila gotovo u poslednjim sekundama.\nBronzanu medalju osvojio je junior Uroš Petrovački u kategoriji minus 63kg i potvrdio je kontinuitet u ostvarivanju dobrih rezultata. Junior Nikola Ivanović se hrabro borio u kategoriji minus 63kg, ali je nesretno poražaen u borbi za bronzanu medalju tako da se morao zadovoljiti visokim petim mestom. Kadet Aleksandar Zdešić je odlično radio kate i već na startu poražen je od prvaka Srbije, da bi potom čudnom odlukom sudija sa 2:1 izgubio u repasažu.\nDo medalje ovoga puta nisu došli iako su se dobro borili: Miloš Stefanović, Stefan Stanković, Marko Puljarević i Mihajlo Petković. Ostvarenim rezultatima osvajači medalja su verovatno obezbedili mesto u reprezenatciji Srbije koja će početkom decembra nastupiti na Balkanskom prvenstvu u Sarajevu.


Banjalučka “Elektrokrajina” je u razvoj distributivne mreže i za druge poslovne potrebe u prvih devet mjeseci ove godine investirala 15 miliona maraka, što je za 24 odsto više u odnosu na isti period lani.\nKako navode u ovom preduzeću, “Elektrokrajina” je od početka godine do kraja septembra vlastitim i kreditnim sredstvima izgradila i sanirala 229,2 kilometra distributivne mreže i 83 trafostanice s ciljem što kvalitetnijeg snabdijevanja stanovništva i privrede električnom energijom.\n- Među najznačajnijim investicionim projektima izdvaja se 20 kV napajanje kompleksa Agroindustrijske zone Nova Topola u Gradišci sa dalekovodnom trasom u dužini od 13 kilometara, dok je u centru ove opštine izgrađena montažna betonska trafostanica koja će napajati novu sportsku dvoranu, tržni centar i gradski stadion - naveli su u “Elektrokrajini”.\nDodaju da se na području Banjaluke izdvaja projekat izgradnje dalekovoda od 110 kV trafostanice “Banjaluka 7” do budućeg šoping-mola “Delta planet”, te podzemnog voda od Dobrnje prema Stričićima koji prolazi kroz kasarnu Oružanih snaga na Manjači.\n- Radnici u Prijedoru su, između ostalog, izgradili elektroenergetsku infrastrukturu u naselju Pećani za napajanje stambenih objekata za smještaj porodica poginulih boraca i ratnih vojnih invalida, te socijalno ugroženih porodica, kao podzemni kablovski vod od trafostanice “Prijedor 5” do Omarske - istakli su u “Elektrokrajini”.\nNaglašavaju da je “Elektrodistribucija” Mrkonjić Grada najviše bila angažovana na izgradnji nove trafostanice 35/20/10 kV u Ribniku, što je omogućilo prelazak te opštine na pouzdaniji 35 kV napon, kao i na završetku rekonstrukcije mreže na šest trafopodručja gdje je uvedeno daljinsko očitavanje potrošnje električne energije.\nU banjalučkoj “Elektrokrajini” kažu da su radovi poslovnice u Novom Gradu bili uglavnom usmjereni na omogućavanje pouzdanijeg napajanja opštine Krupa na Uni, za šta su u Duboviku i Buševićima izgrađene tri nove trafostanice sa pripadajućom distributivnom mrežom.\nDodaju da su veći projekti u Laktašima izgradnja montažne betonske trafostanice u Trnu i trafostanice u Boškovićima sa pripadajućom distributivnom mrežom. +++\n“Elektrokrajina” je u 2018. godini nastavila dugogodišnji trend pozitivnog finansijskog poslovanja, a ukupni prihodi preduzeća u prva tri kvartala iznosili su 168,5 miliona KM, dok su ukupni rashodi bili 168,3 miliona KM, tako da je obračunski period okončan sa profitom od 231.846 KM.


Peta sednica SB UN bez rezultata - B92.net\nNjujork -- U sedištu UN u Njujorku sinoæ završena peta sednica Saveta bezbednosti posveæena situaciji u Ukrajini za deset dana. I ova sednica nije dala rezultate.\nIzvor: Tanjug utorak, 11.03.2014. | 09:56\nNakon sinoænje sednice, predstavnik Velike Britanije izjavio je da se "Rusija suoèava sa sve veæim pritiskom zbog Krima", dok je ruski ambasador ocenio da na sednici nije bilo "nièeg novog", prenele su agencije.\nKako je preneo Asošijeted pres, stalni predstavnik Velike Britanije u UN Mark Lajal Grant rekao je novinarima posle sednice iza zatvorenih vrata da se Moskva suoèava sa sve veæom izolacijom i pritiskom da obustavi referendum na Krimu, nakon što je Rusija ponovo blokirala akciju SB UN.\nAmerièka agencija prenosi reèi britanskog ambasadora da su skoro sve èlanice - "ukljuèujuæi tradicionalnog saveznika Rusije, Kinu", naglasile važnost podrške suverenitetu i teritorijalnom integritetu Ukrajine.\nFrancuski ambasador u UN Žerar Aro rekao je da je Èurkin predvideo da æe referendum o statusu Krima biti uspešan i rekao da æe Rusija "ispuniti svoju istorijsku odgovornost".\nNavodeæi da je na sednici uèestvovao zamenik generalnog sekretara UN za politièka pitanja Džefri Feltman, ruska agencija RIA Novosti je javila da se stalni predstavnik Rusije pri UN Vitalij Èurkin posle sednice koja je trajala duže od sat i po nije obraæao novinarima, dok je Itar-Tas s preneo Èurkinove reèi da na sednici nije bilo "nièeg novog".\nAro je, navode ruske agencije, insistirao na neophodnosi nastavka susreta u SB UN, èak iako su oni za sada bez rezultata. "Ukoliko postoji moguænost da se postigne bilo kakva korist, nju ne treba ispuštati, jer inaèe rizikujemo da doðemo do još goreg scenarija", rekao je francuski diplomata, izražavajuæi uverenje da je krizu "moguæe rešiti mirnim putem".\nAro je podržao ideju susreta èlanova SB UN sa predsednikom ukrajinske prelazne vlade Arsenijem Jacenjukom, koja bi po nekim informacijama mogla biti održana u èetvrtak, 13. marta. "Biæe korisno da se èuje njegova ocena situacije u Ukrajini i kakve su namere vlade", rekao je francuski ambasador u UN.\nU Ukrajini je Vrhovna rada (skupština) 22. februara smenila predsednika Viktora Janukovièa i za vršioca dužnosti šefa države imenovala Aleksandra Turèinova, zakazujuæi vanredne predsednièke izbore za 25. maj.\nAutonomna Repulika Krim i grad sa specijalnim statusom u kom se nalazi ruska Crnomorska flota - Sevastopolj, i žitelji nekih istoènih i južnih delova Ukrajine nisu priznali legalnost odluka Vrhovne rade, nakon èega su odluèili da održe referendume o njihovoj daljoj sudbini.\nAmbasadorka Luksemburga i aktuelna predsedavajuæa Savetom Silvi Lukas rekla je da je na sednici nekoliko njenih èlanica bilo protiv održavanja referenduma na Krimu, zakazanog za 16. mart.


UN: Bugarska kriminalizira migrante | Autonomija\nUN: Bugarska kriminalizira migrante\nJavne ličnosti podržavaju oružane grupe koje progone migrante duž granice, tvrdi UN\n12. avg 2016\nČelnik Ujedinjenih naroda za ljudska prava Zeid Ra’ad al-Hussein optužio je Bugarsku da čini sistematska kršenja ljudskih prava kriminalizirajući migrante.\nBugarska politika „izaziva ozbiljne brige oko povinovanja države međunarodnom pravu“, navodi on u saopštenju za javnost.\nAl-Hussein je izjavio da je „posebno uznemirujuće što značajne i utjecajne javne ličnosti izražavaju podršku ilegalnim naoružanim grupama, koje otvoreno proganjaju migrante duž dijelova granice između Bugarske i Turske“.\n„Jedan od najozbiljnijih problema je da se praktično svi ljudi koji ulaze u Bugarsku na nelegalan način po pravilu hapse“ dodao je.\n„Što je gore, oni mogu biti krivično gonjeni i hapšeni – na godinu ili čak i duže – ukoliko pokušaju da napuste zemlju. Čin napuštanja zemlje je kriminaliziran uprkos činjenici koja omogućava svima, na osnovu međunarodnog prava, da napuste zemlju, uključujući i vlastitu“ rekao je.\nBugarska negira tvrdnje\nGlasnogovornica bugarskog Ministarstva unutrašnjih poslova izjavila je Reutersu da saopštenje „ne predstavlja u potpunosti objektivnu situaciju po pitanju tražilaca azila u zemlji“.\nDržavna agencija za izbjeglice saopštila je da je bugarski zakon odredio pravila kako se treba postupati prema tražiocima azila.\n„Stranac koji traži međunarodnu zaštitu može biti privremeno smješten, i to u najkraćem mogućem vremenu u centru zatvorenog tipa, kako bi se ustanovio i potvrdio njegov identitet ili kada je neophodno zaštititi nacionalnu sigurnost ili javni poredak“ piše u saopštenju.\nAgencija također navodi da se stranci ne pritvaraju prisilno u četiri centra za prihvat otvorenog tipa.\nDodaje da nema nikakvih informacija o kršenjima ljudskih prava.


Popović: Koštunica nije imao informacije o procesu izručenja Miloševića - Jutarnji GLASnik\nPosted on 29/07/2018 Author Redakcija Jutarnji GLASnik\tComment(0)\nPopović: Koštunica nije imao informacije o procesu izručenja predsednika Miloševića\nPovodom tvrdnji Obrena Joksimovića, ministar zdravlja u Vladi Zorana Đinđića i Koštuničinog bliskog saradnik u to vreme, da je Vojislav Koštunica, tadašnji predsednik SRJ, ne samo znao da će Slobodan Milošević biti isporučen Hagu, već je za to dao i svoju saglasnost, saopštenjem se oglasio Aleksandar Popović, član Demokratske stranke Srbije i bivšeg ministra u Vladi Srbije.\nIzjava Aleksandra Popovića, člana Demokratske stranke Srbije i bivšeg ministra u Vladi Srbije povodom izjave Obrena Joksimovića, takođe bivšeg ministra u Vladi Republike Srbije\nStav i Vojislava Koštunice i DSS oko saradnje sa Tribunalom u Hagu je sve vreme, pa i tada, 2001. godine, bio jasan. Ta saradnja je predstavljala našu neželjenu i besmislenu međunarodnu obavezu na koju se obavezala i koju je otpočela izručivanjem Dražena Erdemovića vlast Slobodana Miloševića. Stav i Koštunice i DSS-a je bio da je takva saradnja moguća ne hajdučki, kao u slučaju Erdemovića, već tek nakon donošenja domaćeg zakona.\nTakvog zakona u junu 2001. godine nije bilo, i nikakva saradnja sa Hagom nije bila moguća.\nTvrdim, kao tadašnji potpredsednik DSS-a, da su i Koštunica i DSS bili apsolutno protiv bezakonja, pa i protiv izručenja predsednika Miloševića Haškom tribunalu, da su dva člana Vlade Srbije iz DSS-a dobili nalog da u slučaju iznenadnog stavljanja takve odluke na dnevni red Vlade Srbije glasaju protiv.\nNakon izručenja predsednika Miloševića je DSS izašao iz poslaničke grupe DOS-a, što je bio uvod u izlazak iz Vlade i prelazak u opoziciju mesec dana posle. Da su DSS i Koštunica bili saglasni sa izručenjem, ne bi došlo do ovakvih drastičnih političkih poteza.\nKonačno, kao svedok svih događanja, tvrdim da predsednik Koštunica, jer sam tog Vidovdana sa njim bio, nije imao informacije o procesu izručenja predsednika Miloševića, tvrdim da ne postoji pismo kojim on odobrava izručenje, i iznenađen sam da je čudno da nakon sedamnaest godine od ove velike srpske sramote i političke greške, postoje svedoci koji su se iznenada nečeg setili. (OVDE)\nMoj je utisak da to naglo prisećanje nema veze sa događajima 2001. godine, već sa događanjima u Srbiji danas.\nJedini dokument koji je Vojislav Koštunica potpisao, a u vezi je sa hapšenjem Slobodana Miloševića je onaj kojim se izričito garantuje da neće biti izručen bilo kom stranom sudu.\nHrvatski novinar o Miloševiću: Poslednji srpski državnik i prva žrtva globalizma\nPatolog sa VMA, posle obdukcije Slobodana Miloševića, nije se vratio na VMA – Otišao je u manastir.\nDSS: Samo Vučić zna ko mu i zašto preti iz inostranstva, ono što mu preti u Srbiji jeste Krivični zakonik\nTagged ALEKSANDAR POPOVIĆ, DSS, HAG, IZRUČENJE, OBREN JOKSIMOVIĆ, SLOBODAN MILOŠEVIĆ\nAdvokati obustavljaju rad, oglasio se Vučić


Bondarev: U Beogradu sede konsultanti NATO, pa nije realan vojni savez Srbije sa Rusijom - isarajevo.net\nBondarev: U Beogradu sede konsultanti NATO, pa nije realan vojni savez Srbije sa Rusijom\n28/08/2016 zele777\t0 Comments NATO, Rusija, Srbija\nMinistri odbrane Rusije i Srbije – kako je objavio ozbiljni i uticajni moskovski dnevni list „Izvestija” – razmotrili su sporazum o obuci srpskih oficira u ruskim vojno-školskim ustanovama.\nIsti list u tekstu na istu temu dalje piše:\n„Nije isključeno da ovaj korak može postati deo kursa Moskve i Beograda na planu širenja vojne i vojno-tehničke saradnje, a da obuka specijalista bude u okvirima priprma za isporuke Srbiji novih sistema naoružanja ruske proizvodnje.”\nPo rečima sagovornika „Izvestija”, prilikom susreta ministara odbrane Rusije i Srbije, do kojeg je došlo 16. avgusta, razgovaralo se o mogućoj obuci oficira Oružanih snaga Srbije u ruskim najvišim vojnim školama. Osim toga, ruski oficiri bi takođe bili upućivani na studije u srpske vojne akademije.\nPored školskih programa, razgovarano je i u širenju bilateralne saradnje preko poseta posmatrača i razmene iskustava.\n„Već imamo pozitivno iskustvo sa Armijskih igara, u kojima već dve godine, u različitim disciplinama, učestvuju srpske ekipe” – naglašava naš sagovornik.\nDve strane se spremaju za konkretni dogovor o razmeni oficira i posmatrača, ali je to pitanje zasad u fazi razmatranja.\n„Predlažem da danas razmotrimo dalje korake za jačanje naše saradnje u sferi obrazovanja, nove projekte za vojne vežbe i, naravno, sve što se tiče vojn-tehničke saradnje u bliskoj perspektivi” – rekao je Sergej Šojgu pred početak susreta sa srpskim kolegom Zoranom Đorđevićem.\n„Izvestija” u Ministarstvu odbrane Srbije nisu mogle da dobiju komentar o svemu ovome. Međutim, činjenica je da je ministar Đorđević ranije rekao da odnosi Rusije i Srbije „nikada nisu bili bolji nego što su sada”.\nTrenutno se vojna saradnja RF i Srbije razvija u nekoliko pravaca. Tenkisti srpske armije učestvovali su u Tenkovskom bijatlonu, a najesen će biti održana zajednička vežba armija Srbije, Belorusije i Rusije „Slovensko bratstvo”.\nIpak je u svemu najinteresantnija – vojno-tehnička saradnja. Srbije može imati interes da od Rusije kupi visokotehnološko naoružanje radi modernizacije svoje armije. Osim ovoga, nije isključeno da se na njenoj teritoriji pojavi regionalni centar za remont tehnike ruske proizvodnje.\nPripadnici srpske vojske – da bi ovladali najnovijom ruskom tehnikom – moraju proći obuku u Rusiji. Kako pišu mediji, srpski vojni stručnjaci i oficiri mogu proći obuku u Vojnoj akademiji Generalštaba Oružanih snaga Rusije u Moskvi, Vojnoj akademiji vazdušno-kosmičke odbrane u Tveri i u Vojnoj akademiji PVO kopnene vojske u Tveri u Smolensku, kao i u nizu drugih vojno-školskih ustanova Rusije.\nMeđutim, eksperti se kritički odnose prema perspektivi rusko-srpske vojne saradnje. Na primer, politički analitičar Nikola Tanasić, saradnik Nove srpske političke misli, smatra razgovore o zbližavanju sa Rusijom trikom kojim se pažnja stanovništva (Srbije) odvlači od „natovskih stremljenja vlade”.\n„Vlada Srbije vodi politiku maksimalnog zbližavanja sa NATO, uključujući i mnogoborjne vojne vežbe, primenu standarda alijanse, obuku oficira i drugo – ukazuje srpski politikolog. – Međutim, većina građana se negativno odnosi prema NATO, pa vlast zato stalno govori o vojnoj saradnji sa Rusijom. Da bi stvorila iluziju „izbalansiranog” pristupa”.\nPo njegovom mišljenju, mada su srpske vlasti i sam premijer Vučić više puta objavljivali da nameravaju da kupe rusko oružje – ne treba očekivati jačanje rusko-srpskih odnosa preko nivoa koji je neophodan za održavanje „iluzije izbalansiranosti” srpskih odnosa sa Zapadom i Rusijom.\nNačelnik grupe Ruskog instituta za strateška istraživanja za balkanske zemlje – Nikita Bondarev – takođe smatra da će intenziviranje rusko-srpskih odnosa uvek biti praćeno ustupcima (Beograda) Zapadu povodom Kosova, Republike Srpske ili Crne Gore.\n„Izjave o širenju vojne saradnje i kupovini oružja – to je pokušaj srpskih vlasti da prodemonstriraju bliskost sa Rusijom pri kursu na integraciju u zapadne strukture” – konstatuje ekspert – Zajedničke vojne vežbe će se nastaviti. Sasvim su moguće i kupovine oružja. Ali, u srpskom Ministarstvu odbrane sede natovski konsultanti, pa ne može biti ni govora o vojnom savezu”.\nBondarev objašnjava da ne postoji strateško partnerstvo sa Ruskom Federacijom, već samo taktičko, dok se na strateškom nivou odvija dosledna integracija u natovske strukture bez formalnog stupanja (Srbije) u alijansu.\n„Što se tiče kupovine vojne tehnike, verovatno će se raditi samo o kupovini transportnih helikoptera i tegljača. Jer, ako Srbi kupe naše sisteme PVO – to će biti pretendovanje na veću samostalnost zemlje u odbrambenoj sferi” – dodaje Bondarev.\n← Bez patrijarha Pavla ne bi bilo Dejtona\nForbes: Sjedinjene Države nemaju dovoljno novca ni za rat sa Iranom, a kamoli sa Rusijom →\n09/08/2017 ivanovic 0\n24/11/2017 ivanovic 0


"Elnos grupa" i "Tenzo" donirali igralište djeci u Novoj Varoši\nFoto: N.N. | "Elnos grupa" i "Tenzo" donirali igralište djeci u Novoj Varoši\nMarija Gajić 27.11.2017 17:21\nBANJALUKA - Mališani u Ravnogorskoj ulici, u naselju Nova varoš, dobili su novo dječje igralište pod nazivom "Nova energija", koje su donirale kompanije "Elnos grupa" i "Tenzo".\nIgralište su zajedno s mališanima otvorili gradonačelnik Igor Radojičić, Dušan Torbica, predsjednik Uprave "Elnos grupe", Branko Torbica, direktor kompanije "Elnos BL", i Željko Petrović, direktor kompanije "Tenzo".\nRadojičić je naglasio da je ovo osmo igralište sagrađeno od početka godine u velikoj akciji Gradske uprave i društveno odgovornih kompanija.\n"Igralište se nalazi u naselju u kojem ima puno stambenih zgrada i novih objekata, a u blizini je škole i vrtića", kazao je Radojičić i naglasio da je prilično izvjesno da će akcija biti nastavljena i u idućoj godini.\nRadojičić je dodao da će ove sedmice biti otvoreno još jedno igralište u gradu.\nDušan Torbica je istakao da je "Elnos grupa" učestvovala u tom projektu s velikim entuzijazmom, vodeći se idejom da su dječja radost, igra i mašta istinske vrijednosti.\n"Željeli smo da iznenadimo djecu tako što ćemo im pokloniti mjesto za igru kakvo se može vidjeti u svjetskim metropolama. Nadam se da smo u toj namjeri bar djelimično uspjeli. Sreća i iznenađenje koje vidimo na njihovim licima su istinski najveća nagrada za naš trud", rekao je Torbica.\nPetrović je istakao da se kompanija "Tenzo" vrlo rado uključila u projekat, dodajući da ovo igralište posjeduje kreativnu bezbjednu podlogu.\n"Ponosni smo na realizaciju postavljanja podloge, koja omogućava maksimalan stepen bezbjednosti pri dječjoj igri", rekao je Petrović.\nŠestogodišnja Marija kazala je da joj je drago što su ona i njeni drugari dobili igralište na kojem će moći da se igraju, te da joj se najviše sviđaju ljuljaška i tobogan.\nIgralište modernog dizajna uklopljeno je u postojeću zelenu površinu i na njemu se istovremeno može igrati 70 djece.\nKreirano je u skladu sa standardima igre savremenog doba i ispunjava najviše EU standarde u vezi s bezbjednošću opreme i podloge, pa je tako svih 450 kvadratnih metara površine pokriveno šarenom bezbjednosnom podlogom na kojoj se djeca mogu igrati bez opasnosti od povreda.\nBanjaluka Igralište Dječje igralište Elnos Grupa Tenzo Igor Radojičić\nNa javnom uvidu tri regulaciona plana u Banjaluci\nRadojičić: Moramo sačuvati radna mjesta, nastavljamo javne radove\n'Perpetuum mobile' organizovao "online" edukativne aktivnosti za mlade\nI Banjaluka uz narod Italije\nRadojičić: Dvije osobe prekršile izolaciju, ne vjerujte rekla-kazala informacijama\nKonferencija Gradskog štaba za vanredne situacije (UŽIVO)\nPostavljene kontrolne tačke u nekoliko banjalučkih naselja


Politika: Odbor Bundestaga za otvaranje poglavlja sa Srbijom - BalkaniYUm.TV '); } //]]>\nOdbor za evropska pitanja nemačkog Bundestaga dao je na današnjoj vanrednoj sednici zeleno svetlo za otvaranje prva dva pregovaračka poglavlja za pristupanje Srbije Evropskoj uniji, saopšteno je iz nemačkog parlamenta.\nKako se navodi, tome je prethodilo intenzivno savetovanje o najnovijim izveštajima Evropske komisije o napretku Srbije.\nSTEFANOVIĆ: NEMCI ODRŽALI REČ DATU VUČIĆU\nMinistar unutrašnjih poslova Nebojša Stefanović izjavio je večeras da je odluka Bundestaga veoma dobra vest za građane i da je očigledno da je Nemačka održala reč datu premijeru Aleksandru Vučiću.\nStefanović je ocenio da odluka Bundestaga potvrđuje da je posvećenost Srbije reformama dobila punu podršku.\nTANJUGOV KOMENTAR:POTVRĐENO POVERENJE SRBIJE U NEMAČKU\nZeleno svetlo iz Bundestaga za otvaranje prvih pregovaračkih poglavlja sa Srbijom potvrdilo je poverenje koje je Srbija polagala u vodeću zemlju Evropske unije.\nNEMA SUMNJE DA NEMA SUMNJE\nNemačka reč je, nema sumnje, ocenjuje Tanjug, delotvorna u Briselu isto onoliko koiliko i u Berlinu, te nema sumnje da će Evropski savet potvrditi otvaranje prva dva poglavlja sa Srbijom već narednog meseca, navodi Tanjug.\nKRIHBAUM: VUČIĆEVA HRABROST PRIMEĆENA U BERLINU\n"Srbiji je mesto u Evropi.Mi očekujemo da Srbija nastavi da korača ovim putem.Srbiju čeka još dosta zadataka, kako u borbi protiv korupcije tako i u reformi pravosuđa. Buduće reforme nisu same sebi cilj, nego se sprovode u interesu zemlje. Tako su za strane investitore, koji u budućnosti treba da obezbede radna mesta, posebno neophodne efikasne pravno-državne strukture", zaključio je Kirhbaum.


"Sa visokom predstavnicom Evropske unije Ketrin Ešton dogovorili smo se da dijalog nastavimo 28. januara", rekao je Dačić.\nDačić je ocenio da je nastavak dijaloga Beograda i Prištine "ključan" za nastavak primene Briselskog sporazuma, koji su on i kosovski premijer Hašim Tači postigli u aprilu prošle godine.\nDačić je rekao i da mora da se pronađe rešenje za osnivanje Zajednice srpskih opština na Kosovu koja je predviđena Briselskim sporazumom.\n"Moramo da nađemo kompromis, ne možemo sami sebe da izolujemo", rekao je Dačić.\nKomentarišući odbijanje Kristimira Pantića da preuzme dužnost gradonačelnika severne Kosovske Mitrovice, Dačić je rekao da je to Pantićev lični čin.\n"Mi imamo taj problem da neka periferna pitanja postaju ključna politička pitanja i da Priština želi da kroz bilo koje norme afirmiše svoju državnost", rekao je premijer Srbije.\nPredstavnica za štampu visoke predstavnice EU Maja Kocijančič ranije je izjavila je da nema potvrda o tome kada bi mogao da bude održan sledeći sastanak Dačića i Tačija.\nPrema izvorima Evropske komisije, iako je bilo nagoveštaja i kontakata sa Prištinom i Beogradom, do sada nije bilo potvrde da bi nova runda dijaloga mogla biti 17. januara kako su navodili pojedini mediji.\nEvropska komisija i Ketrin Ešton, kako se navodi u Briselu, svakako će biti u toku predloga za održavanje sledeće runde dijaloga.\nDačić je ranije kazao da ne zna da li je 17. januar dobar datum za nastavak dijaloga, jer bi verovatno bio pod dodatnim pritiskom u očekivanju zvaničnog početka pregovora Srbije s EU 21. januara.


[VIDEO] Studentima veće stipendije | Belle Amie\n16:44, 12. 07. 2013 >> 17:03 Društvo, Srbija 0\nStipendije i nagrade Fonda za mlade talente neće biti smanjene, već će za studente biti povećane, iako je rebalansom u budžetu fonda manje oko 1,7 miliona dinara, odlučeno je na današnjoj sednici fonda.\nTakođe, prvi put biće nagrađeni i najbolji učenici sa takmičenja “Kengur bez granica”.\nNagrade za učenike srednjih škola za postignute rezultate na domaćim i međunarodnim takmičenjima biće od 20.000 do 200.000 dinara, a prema rečima ministarke omladine i sporta Alise Marić za 2012. godinu nagrade će dobiti 1.076 đaka.\n“Fond će i ubuduće biti najjača podrška mladim, talentovanim ljudima”, rekla je ministarka novinarima nakon sednice i navela da fond nije pretrpeo značajne izmene rebalansom budžeta.\n“Naprotiv, uspeli smo da povećamo i iznos stipendija i broj stipendista. Nismo želeli da zakinemo naše mlade i perspektivne ljude, tako da puna podrška države i dalje postoji”, rekla je ministarka Marić.\nOna je naglasila da će biti povećane stipendije koje se dodeljuju studentima u zemlji na završnim godinama sa 25.000 na 30.000 dinara i istakla da će od 1. jula biti više i stipendista, studenata – njih oko 1.200.\nNa sednici je odlučeno da za 2012. godinu budu nagrađeni najbolji sa međunarodnog takmičenja iz matematike “Kengur bez granica” koji su već uvršteni u spisak od 1.076 učenika.\n“Takmičenje je predviđeno kalendarom Ministarstva prosvete”, rekao je koordinator radne grupe fonda Miloš Radosavljević i podsetio da se iz fonda finansiraju takmičari iz mnogih oblasti, sporta, umetnosti, prirodnih i društvenih nauka.\nOn je naveo da svake godine imamo sve više učenika koji apliciraju i dobijaju nagrade i istakao da je od 2008. fond nagradio više od 4.000 učenika sa domaćih i međunarodnih takmičenja.\nPrva nagrada na priznatim svetskim takmičenjima iznosi 200.000 dinara, druga 160.000, a treća 120.000 dinara. Priznaju se rezultati i sa evropskih takmičenja, međunarodnih regionalnih takmičenja i sa republičkih takmičenja gde se za prvo mesto dobija 40.000, drugo 30.000, a treće 20.000 dinara.\nNa sednici je doneta odluka o raspisivanju konkursa za stipendiranje najboljih studenata drugog i trećeg stepena na univerzitetima zemalja članica Evropske unije i Evropske asocijacije za slobodnu trgovinu i na vodećim svetskim univerzitetima za skolsku 2013/14. godinu.\nKonkurs će, kako je rečeno, biti objavljen do 26. jula i trajaće do 11.oktobra.


Sprema li se zaplet da Priština raspiše referendum\nA. J. 29. juna 2018. 20:45\nKosovska politička scena pribojava se da će Tači pristati na stanje „zamrznutog konflikta“. Takozvani predsednik Kosova želi da čuje glas naroda i da na taj način izbegne eventualnu krivicu ako Kosovo ipak bude moralo da pravi kompromis sa Beogradom.\nKosovsko rukovodstvo očigledno nije sigurno da će im sve ići glatko i na ruku što se tiče potpisivanja pravno obavezujućeg sporazuma sa Beogradom. Iz poruka Tačija dâ se zaključiti da imaju, između ostalog, i opciju „B“ — referendum.\nDoduše, predsednik samoproglašene „države“ nije upotrebio baš ovu reč, ali ona proizilazi iz njegove izjave da će „ukoliko na putu potpisivanja sporazuma dođe do prepreka i sve ostane u statusu ’zamrznutog konflikta‘ Kosovo morati da potraži odgovor od građana — šta dalje“.\nPodsećanja radi, ovo nije prvi put da se na Kosovu pominje referendum kao najviši oblik demokratske volje građana jedne, u ovom slučaju, nazovidržave.\nPre Tačija, o ovome je pričao opozicionar Aljbin Kurti, koji je predlagao da se narod na referendumu izjasni o tome da li sa Beogradom uopšte treba pregovarati. Bilo je reči i o referendumu o tome da li bi Kosovo trebalo da se ujedini sa Albanijom…\nSva ta potezanja ovog oblika demokratskog izražavanja dolazila su u momentima kada je međunarodna zajednica nešto zahtevala i od Prištine.\nŠta se sad „valja“ iza scene? U svakom slučaju, još nije poznato šta bi Tači mogao da smisli kao referendumsko pitanje ukoliko bi došlo do zastoja oko potpisivanja famoznog papira sa Beogradom. Politkolog sa Kosova Nedžmedin Spahiu eventualni referendum o nastavku pregovora ocenjuje kao potpuno besmislen.\n„Ako se nešto zna, na to ne treba tražiti odgovor. Pregovori sa Beogradom su životna stvar — nacionalni interes Kosova. Tako da nema šta da se raspravlja o tome da li bi pregovori trebalo da se nastave ili ne. E sad, kako će se nastaviti i kakvi kompromisi mogu da se učine je otvoreno pitanje, a ne nešto drugo“, objašnjava naš sagovornik.\nPolitičke stranke na Kosovu, u vlasti i u opoziciji, i dalje smatraju da Tači nije dobar izbor za nekoga ko bi trebalo da stavi paraf na, kako kažu, „sudbinu“ Kosova. Njihov stav o bilo kakvom „glasu naroda“ u ovom momentu je negativan, jer smatraju da je za tako nešto sada kasno. Prednjače opozicioni lideri koji tvrde da u ovom trenutku Kosovu trebaju novi izbori, a ne referendum, jer nemaju legalno izabranu vladu.\nPriznanje, o taksama ni reč: Šta piše u platformi o nastavku…\nRadikalan zahtev bivšeg američkog ambasadora Vašingtonu za…